
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1339 


16 Οκτωβρίου 2002 


ΑΠΟΦΑΣΕΙΣ 

Αριθ.Τ/10.004 

Έγκριση κανονισμού λειτουργίας τουριστικών αναβατή¬ 
ρων και των παραρτημάτων που αφορούν διάσωση 
επιβατών και λειτουργία χιονοδρομικών κέντρων. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/93, άρθρο 2 παράγραφος 8 
«Ρυθμίσεις για τον Τουρισμό και άλλες διατάξεις» (ΦΕΚ 
118/Α/19.7.93) όπως ισχύει σήμερα. 

2. Τις διατάξεις Του Π.Δ. 27/96 ("περί συγχωνεύσεως 
των Υπουργείων Τουρισμού, Βιομηχανίας-Ενέργειας και 
Τεχνολογίας και Εμπορίου στο Υπουργείο Ανάπτυξης" 
(ΦΕΚ 19/Α/96 Α'). 

3. Την 485/31.10.2001 Κοινή Απόφαση του Πρωθυ¬ 
πουργού και του Υπουργού Ανάπτυξης με θέμα "Ανάθεση 
αρμοδιοτήτων στους Υφυπουργούς Ανάπτυξης Αλέξαν¬ 
δρο Καλαφάτη, Χρήστο Θεοδώρου και Δημήτριο Γεωρ- 
γακόπουλο" (ΦΕΚ 1484 Β/2001). 

4. Την ανάγκη θέσπισης κανονισμού λειτουργίας τουρι¬ 
στικών αναβατήρων και την ανάγκη εναρμόνισης της Ελ¬ 
ληνικής με την κοινοτική νομοθεσία. 

5. Την κοινή θέση του Συμβουλίου αριθ.27/1999 και την 
0243/01/1999 κοινοτική οδηγία 

6. Την 3336/5.9.2002 γνώμη του Προέδρου του Ε.Ο.Τ. 

7. Το γεγονός ότι από την έκδοση της παρούσης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Εγκρίνουμε τον συνημμένο κανονισμό λειτουργίας 
των τουριστικών αναβατήρων και τα παραρτή ματα Α και Β 
που αφορούν τη διάσωση των επιβατών και τη λειτουργία 
των χιονοδρομικών κέντρων ο οποίος έχει ως εξής: 


ΓΕΝΙΚΟΣ ΚΑΝΟΝΙΣΜΟΣ ΕΚΜΕΤΑΛΛΕΥΣΗΣ ΤΟΥΡΙΣΤΙΚΩΝ 
ΑΝΑΒΑΤΗΡΩΝ 

ΕΙΣΑΓΩΓΗ 

Ο κανονισμός αναφέρεται σε θέματα λειτουργίας και 
εκμετάλλευσης αναβατήρων για τουριστική χρήση. Οι 
αναβατήρες αυτοί, μέχρι εκδόσεως Ελληνικού κανονι¬ 
σμού κατασκευής αναβατήρων ή κοινού κανονισμού της 


Ευρωπαϊκής Ένωσης, θα ακολουθούν τον κανονισμό κα¬ 
τασκευής αναβατήρων της χώρας προέλευσης, αν η χώ¬ 
ρα αυτή είναι μέλος της ΕΕ ή τον κανονισμό χώρας που θα 
κρίνεται ισοδύναμος από την Αρχή Ελέγχου. 

Τα υλικά (εξαρτήματα κλπ), που προέρχονται από κρά¬ 
τη της ΕΕ, γίνονται αποδεκτά, εφόσον είναι σχεδιασμένα 
και κατασκευασμένα σύμφωνα με προδιαγραφές και τε¬ 
χνικά στοιχεία που ισχύουν στα κράτη αυτά. 

Επίσης γίνονται αποδεκτά,τα αποτελέσματα δοκιμών και 
ελέγχων που πραγματοποιούνται σε κράτη μέλη της ΕΕ, 
εφόσον το εργαστήριο, ο οργανισμός ή ο φορέας που 
πραγματοποίησε τις δοκιμές ή τους ελέγχους αυτούς πα¬ 
ρουσιάζει τεχνικές και επαγγελματικές ικανότητες που κρί- 
νονται ικανοποιητικές από την Αρχή Ελέγχου της χώρας. 

Ορισμοί 

- «Αναβατήρας» ονομάζεται το σύνολο των εγκαταστά¬ 
σεων μεταφοράς προσώπων για τουριστική χρήση, στις 
οποίες οι χρήστες μεταφέρονται μέσα σε οχήματα αναρ- 
τημένα η ελκόμενα από χαλύβδινα συρματόσχοινα δια¬ 
ταγμένα σε μια η περισσότερες σειρές κατά μήκος της 
διαδρομής. 

- «Οχήματα» λέγονται οι καμπίνες,οι καρέκλες, οι πλατ¬ 
φόρμες η άλλες κατασκευές που έχουν σκοπό να μετα¬ 
φέρουν επιβάτες. 

- «έργο γραμμής» ονομάζεται κάθε σταθερή εγκατά¬ 
σταση εκτός των σταθμών, που προορίζεται να φέρει και 
να συγκρατεί στη θέση τους τα συρματόσχοινα. 

Ειδικοί κανονισμοί εκμετάλλευσης 

Ο ιδιοκτήτης ή διαχειριστής αναβατήρων υποχρεούται 
να υποβάλει στον Ε.Ο.Τ. ειδικό Κανονισμό Εκμετάλλευ¬ 
σης για κάθε είδος αναβατήρα (συρόμενο εναέρια καρέ¬ 
κλα, τηλεκαμπίνα, τελεφερίκ, συρόμενο σταθερής τρο¬ 
χιάς) στον οποίο θα προσδιορίζονται επακριβώς οι όροι 
για την ασφαλή και ομαλή λειτουργία και εκμετάλλευση 
της εγκατάστασης και θα περιλαμβάνεται και σχέδιο διά¬ 
σωσης, σύμφωνα με το παράρτημα Α'του παρόντος. 

Μέχρι τη θεσμοθέτηση ελληνικών προδιαγραφών, οι ει¬ 
δικοί κανονισμοί θα συντάσσονται με βάση κανονισμούς 
για αναβατήρες της χώρας προέλευσής τους εφόσον αυ¬ 
τή είναι χώρα της ευρωπαϊκής Ένωσης. 

Σε περίπτωση που ο αναβατήρας προέρχεται από χώρα 
εκτός της Ευρωπαϊκής ένωσης ο ιδιοκτήτης η διαχειρι¬ 
στής της εγκατάστασης θα υποβάλει ειδικό κανονισμό 
στον οποίο θα εφαρμόζονται τεχνικές προδιαγραφές που 
ισχύουν σε χώρα της ευρωπαϊκής Ένωσης. 

Οι ειδικοί κανονισμοί που υποβάλλονται ελέγχονται από 
τονΕ.Ο.Τ και εγκρίνονται με απόφαση του Προέδρου του 
ΕΟΤ. 

Ειδική αστυνομική διάταξη 

Ο ιδιοκτήτης ή διαχειριστής της εγκατάστασης υπο- 
χρεούται να ζητήσει από την αρμόδια Αστυνομική αρχή 
την έκδοση ειδικής αστυνομικής διάταξης για την ρύθμι¬ 
ση της συμπεριφοράς των επιβατών των αναβατήρων και 
την κυκλοφορία των αυτοκινήτων των πελατών τους 
στους χώρους στάθμευσης και τις οδούς πρόσβασης. 

Η ειδική αστυνομική διάταξη αυτή αναρτάται σε εμφα¬ 
νές σημείο στους σταθμούς αναχώρησης. 

ΕΚΜΕΤΑΛΛΕΥΣΗ 
Άρθρο1 

Προσωπικό εκμετάλλευσης. 

1.1 Σύνθεση του προσωπικού, αρμοδιότητες 

Ο ιδιοκτήτης ή διαχειριστής της εγκατάστασης ορίζει 
έναν προϊστάμενο εκμετάλλευσης για να εξασφαλίσειτην 
τεχνική διεύθυνση του συνόλου των εγκαταστάσεων. Ο 
προϊστάμενος εκμετάλλευσης θα μπορεί, με τη σύμφωνη 
γνώμη του ιδιοκτήτη ή διαχειριστή της εγκατάστασης να 
παραχωρήσει κατ’ εξουσιοδότηση όλες ή μέρος από τις 
αρμοδιότητές του σε άλλους υπεύθυνους της εκμετάλ¬ 
λευσης. 

Η λειτουργία κάθε αναβατήρα πραγματοποιείται υπό 
την ευθύνη ενός χειριστού τοποθετημένου κατ’ εντολή 
των ιεραρχικώς προϊσταμένων του. 

Ο αριθμός των υπευθύνων που τελούν σε υπηρεσία 
οφείλει να είναι επαρκής, ώστε, λαμβανομένων υπόψη 
των κανονιστικών διατάξεων που ισχύουν σχετικά με τη 
διάρκεια της εργασίας, να εξασφαλίζονται σύμφωνα με 
τον ειδικό κανονισμό εκμετάλλευσης τα εξής: 

- Η λειτουργία απότις θέσεις χειρισμού, η επιτήρηση και 
η συντήρηση. 

- Η συνοδεία των οχημάτων όταν αυτό είναι απαραίτητο 
και προδιαγεγραμμένο. 

- Η επιβίβαση και αποβίβαση των χρηστών, περιλαμβα- 
νομένωντων ενδεχομένων χειρισμών της θύρας, η επιτή¬ 
ρηση και η αστυνόμευση των σταθμών. Η λειτουργία αυ¬ 
τή μπορεί να εξασφαλίζεται από τους υπεύθυνους συνο¬ 
δούς των οχημάτων ή από τις διατάξεις επιτηρήσεως που 
υπόκεινται στην έγκριση της Αρχής Ελέγχου. 

- Η συμμετοχή στην εκκένωση των οχημάτων, σύμφωνα 
με τα προβλεπόμενα γι’ αυτή σχέδια. 

Ο υπεύθυνος χειρισμού και επιτήρησης αντικαθίσταται 
από εντεταλμένο πρόσωπο που διαθέτει τις αναγκαίες 
γνώσεις και ο οποίος έχει τις ίδιες αρμοδιότητες, υπο¬ 
χρεώσεις και ευθύνες με τον υπεύθυνο χειρισμού. 

Ο κατάλογος του προσωπικού εκμεταλλεύσεως μαζί με 
τις αντίστοιχες ειδικότητες ενημερώνεται συνεχώς και τί¬ 
θεται στη διάθεση της Αρχής Ελέγχου. 

Ο προϊστάμενος της Αρχής Ελέγχου μπορεί να απαιτή¬ 
σει, όπως κάθε μέλος του προσωπικού αυτού απαλλαγεί 
από κάθε άλλη υπηρεσία, εάν η παράλληλη απασχόλησή 
του στην υπηρεσία αυτή επηρεάζει την ασφάλεια λει¬ 
τουργίας της εγκαταστάσεως. 

Απαγορεύεται αυστηρά η χρήση αλκοόλ και εξαρτησιο- 
γόνων ουσιών από τους υπεύθυνους χειρισμού και κάθε 
άλλο εργαζόμενο του οποίου η εργασία επηρεάζει την 
ασφάλεια λειτουργία ή βρίσκεται σε επαφή με τους χρή¬ 
στες. Οι σχετικές διατάξεις του Κ.Ο.Κ για την οδήγηση 


οχημάτων υπό την επήρεια μέθης εφαρμόζονται και στην 
προκειμένη περίπτωση. 

1.2 Προϊστάμενοι εκμετάλλευσης και χειριστές 

1.2.1 Ο προϊστάμενος εκμετάλλευσης και οι χειριστές 
πρέπει να διαθέτουν τις επαγγελματικές ικανότητες που 
εξασφαλίζουν τον κανονικό και ασφαλή χειρισμό των 
εγκαταστάσεων, και συγχρόνως να έχουν μία επαρκή 
εμπειρία στον τομέα αυτόν. 

1.2.2 Με σκοπό να μπορούν να εκπληρώνουν αποτελε¬ 
σματικά τα καθήκοντα που τους έχουν ανατεθεί, οι χειρι¬ 
στές πρέπει να βρίσκονται σε άμεση γειτνίαση με την 
εγκατάσταση, όταν αυτή βρίσκεται σε λειτουργία. 

1.2.3 Ο προϊστάμενος εκμετάλλευσης είναι επιφορτι¬ 
σμένος με την εξασφάλιση της επαγγελματικής ικανότη¬ 
τας καιτης εκπαίδευσης των υφισταμένωντου. Εποπτεύ¬ 
ει επίσης, την εκπαίδευση του βοηθητικού προσωπικού 
που καλείται να συμμετέχει στις επιχειρήσεις εκκένωσης 
και πυρόσβεσης. 

1.3 Εντολές 

Ο προϊστάμενος εκμετάλλευσης δίνει στο τεχνικό προ¬ 
σωπικό της εκμετάλλευσης, σε όλες τις βαθμίδες, τις 
εντολές και γραπτές οδηγίες που καθορίζουν, στα πλαί¬ 
σια των ειδικών κανονισμών εκμετάλλευσης και αστυνό¬ 
μευσης, τον ειδικό ρόλο κάθε υπευθύνου, συνδεομένου 
με μία θέση εργασίας, στις διάφορες συνθήκες. Οι εντο¬ 
λές αυτές τίθενται στη διάθεση της Αρχής Ελέγχου. 

1.4 Αποστολές του προσωπικού ως προς την επιτήρηση 
των επιβατών 

Σύμφωνα με τους ειδικούς κανονισμούς, το προσωπικό 
είναι επιφορτισμένο να οργανώνει και επιτηρείτην κυκλο¬ 
φορία, την προσπέλαση, την επιβίβαση και την αποβίβα¬ 
ση των επιβατών. 

1.5 Πυροπροστασία και ιατρική βοήθεια 

Ο ιδιοκτήτης ή διαχειριστής της εγκαταστάσεως οφεί¬ 
λει να λαμβάνει όλα τα απαιτούμενα μέτρα που εξασφα¬ 
λίζουν την πυρανίχνευση και πυροπροστασία της εγκατά¬ 
στασης. Οφείλει να προβλέπει όλες τις διατάξεις για να 
εξασφαλίζει στους χρήστες, υπό οποιεσδήποτε συνθή¬ 
κες, την απαιτούμενη ιατρική βοήθεια (κυρίως τις πρώτες 
βοήθειες), έχοντας ενδεχομένως δώσει σε ορισμένους 
απότους υπεύθυνουςτου εκπαίδευση πρώτων βοηθειών. 

Άρθρο 2 

Εκμετάλλευση υπό κανονικές συνθήκες 

2.1 Η εκμετάλλευση υπό κανονικές συνθήκες είναι αυτή 
που εξασφαλίζεται με τους 

κύριους ηλεκτρικούς κινητήρες υπό ατμοσφαιρικές 
συνθήκες, που δεν απαιτούν καμία ιδιαίτερη προσοχή, 
όταν είναι εξασφαλισμένη η καλή λειτουργία των επικοι¬ 
νωνιών και γενικά η εγκατάσταση βρίσκεται σε άριστη κα¬ 
τάσταση λειτουργίας. 

2.2 Οι επαληθεύσεις και η δοκιμαστική περιφορά πρέ¬ 
πει να γίνεται προ της ενάρξεως της ημερήσιας λειτουρ¬ 
γίας. Οι ώρες άφιξης του προσωπικού οφείλουν να έχουν 
προβλεφθεί, ώστε να επιτρέπουν να διατίθεται ο απαραί¬ 
τητος χρόνος για τις ενέργειες αυτές. 

2.3 Στους αναβατήρες που είναι προσπελάσιμοι στους 
σκιέρ με τα σκι στα πόδια, οι 

υπεύθυνοι των σταθμών οφείλουν να προσέχουν τη συ¬ 
ντήρηση των περιοχών αναχώρησης και άφιξης, καθώς 
επίσης και την προσπέλαση και αποχώρησή των σκιερ, με 
τέτοιο τρόπο ώστε η διακίνηση τους να είναι άνετη και 
ασφαλής. Ειδικότερα, η χιόνωση οφείλει να είναι επαρ- 

κής, το πρόσθετο χιόνι που πέφτει πρέπει να απομακρύ¬ 
νεται, οι διαμήκεις και κατά πλάτος κλίσεις οφείλουν να 
διατηρούνται στην άριστη τιμή τους και οι γραμμές επιβί¬ 
βασης πρέπει να παραμένουν τελείως εμφανείς. 

Ιδιαίτερη προσοχή στην τήρηση των πιο πάνω, πρέπει 
να ασκείται στους αναβατήρες τύπου εναέριας καρέκλας 
3 και 4 θέσεων με μεγάλη δυναμικότητα 

2.4 Μετά από κάθε διακοπή λειτουργίας μεγαλύτερης 
από ένα (1) μήνα, δεν επιτρέπεται να μπει κανένας επιβά¬ 
της σε όχημα με αποσυμπλέκόμενους αναρτήρες, προ¬ 
τού ελεγχθεί η σωστή λειτουργία των αναρτήρων αυτών 
κατά τη διάρκεια μιας δοκιμαστικής διαδρομής. 

Εκτός αντιθέτων διατάξεων του ειδικού κανονισμού εκ¬ 
μετάλλευσης, δεν επιτρέπεται να μπει κανένας επιβάτης 
σε όχημα με αποσυμπλεκόμενους αναρτήσεις εάν δεν 
προηγούνται και έπονται αυτού δύο οχήματα. Τα οχήμα¬ 
τα αυτά πρέπει να έχουν μεταξύ τους μεγίστη απόσταση 
το διπλάσιο της ελάχιστης απόστασης, που προβλέπεται 
από το τεύχος υπολογισμών. 

Οι διατάξεις αυτές εφαρμόζονται και κατά τη μεταφορά 
του προσωπικού εκμετάλλευσης, περιλαμβανομένων και 
των οχημάτων υπηρεσίας. Σε ειδικές περιπτώσεις για λό¬ 
γους ασφαλείας ή για τις ανάγκες της υπηρεσίας, οι υπεύ¬ 
θυνοι μπορούν να επιβιβασθούν στα επικεφαλής οχήματα, 
στην αρχή της λειτουργίας ή στα οχήματα της ουράς στο 
τέλος της λειτουργίας, με την προϋπόθεση ότι τα οχήματα 
αυτά χρησιμοποιούνται με το μισό τους φορτίο. 

Άρθρο 3 

Εκμετάλλευση σε περίπτωση εξαιρετικών συνθηκών. 

3.1 Χρησιμοποίηση του βοηθητικού κινητήρα. 

3.1.1. Σε περίπτωση ανέμου και στα πλαίσια των επομέ¬ 
νων διατάξεων η λειτουργία μπορεί να γίνει από τον χειρι¬ 
στή της συσκευής, αφού βεβαιωθεί ότι μπορεί να το κάνει 
χωρίς κίνδυνο για τα μεταφερόμενα πρόσωπα. 

3.1. 2. Ανάγνωση της ανεμοπίεσης πρέπει να πραγμα¬ 
τοποιείται τουλάχιστον μία φορά την ημέρα. Όταν ο άνε¬ 
μος γίνεται σημαντικός και κυρίως όταν φυσάει κατά ρι¬ 
πές, πρέπει να γίνονται συχνές αναγνώσεις και μετρήσεις 
ιδίως στα δυσμενέστερα σημεία σύμφωνα μετις ενδείξεις 
και να λαμβάνονται τα κατάλληλα μέτρα και οι αποφάσεις 
για την ασφαλή λειτουργία. 

3.1. 3. Οι συσκευές (ανεμόμετρα) που επιτρέπουν τη 
γνώση της δύναμης και της ταχύτητας του ανέμου πρέπει 
να είναι βαθμολογημένες κατά «δυναμική πίεση». Πρέπει 
να είναι τοποθετημένες στα πλέον εκτιθεμένα σημεία της 
εγκατάστασης. Οι οδηγίες της εκμετάλλευσης πρέπει να 
καθορίζουν την αντιστοιχία μεταξύ πιέσεων και ταχυτή¬ 
των. Θα πρέπει να γίνεται χρήση συσκευών των οποίων οι 
ενδείξεις δεν επηρεάζονται από παγετό. Για τα οχήματα 
με συνοδό, πρέπει να υπάρχουν κλισιόμετρα, τοποθετη¬ 
μένα κοντά στις θέσεις των οδηγών καμπίνας. 

3.1.4. Σε περίπτωση ανέμου και κυρίως με κατεύθυνση, 
που επηρεάζει τα οχήματα να περνούν ικανοποιητικά τα 
έργα της γραμμής, η ταχύτητα της εγκατάστασης πρέπει 
να μειώνεται στιγμιαία ή για όση διάρκεια απαιτείται σύμ¬ 
φωνα με τον ειδικό κανονισμό εκμετάλλευσης ώστε να μη 
μπορεί να προκληθεί κατά πλάτος κρούση των οχημάτων 
ή με τα έργα γραμμής, με ταχύτητα μεγαλύτερη από 
1,5Μ/8ΕΘ. 

Εάν τα οχήματα είναι ερματισμένα, το έρμα που χρησι¬ 
μοποιείται θα διατάσσεται με τέτοιο τρόπο ώστε η μετα¬ 
τόπισή του, να μη μπορεί να τραυματίσει τους χρήστες. 


Ειδικός κανονισμός μπορεί να προβλέπει συμπληρωμα¬ 
τικά μέτρα (προσωπικό, σημάνσεις, συνδέσεις κλπ) προ¬ 
ορισμένα να βελτιώσουν την επιτήρηση της εγκατάστα¬ 
σης. 

3.1.5. Η λειτουργία πρέπει να διακόπτεται σε κάθε μια 
από της παρακάτω περιπτώσεις: 

- Αν η δυναμική πίεση του ανέμου υπερβαίνει τη μεγίστη 
τιμή που καθορίζεται στον ειδικό κανονισμό εκμετάλλευ¬ 
σης. 

- Αν η κατά πλάτος απόκλιση των οχημάτων είναι μεγα¬ 
λύτερη από 0,2 ακτίνια. 

- Αν υπάρχει κίνδυνος εκδήλωσης καταιγίδας ή θύελ¬ 
λας. 

3.1.6. Εάν κριθεί αναγκαίο να διακοπεί η λειτουργία, οι 
χρήστες πρέπει να οδηγηθούν μόλις τούτο καταστεί δυ¬ 
νατόν σε σταθμό, με ταχύτητα και με τις συνθήκες που 
ορίζονται από τον ειδικό κανονισμό εκμετάλλευσης. 

3.2. Εκμετάλλευση σε περίπτωση πάγου 

Εάν συμβεί πάγωμα των μεταλλικών οργάνων ή των 
συρματόσχοινων κατά το διάστημα που ο αναβατήρας 
ευρίσκετο εκτός λειτουργίας, η εκμετάλλευση δεν μπορεί 
να επαναληφθεί παρά μόνο μετά από: 

- Ξεπάγωμα των μηχανικών οργάνων των σταθμών, των 
τροχαλιών, μηχανισμών ανάρτησης, αναρτήρων κ.λ.π, 

- Ξεπάγωμα των υποστηριγμάτων στα έργα της γραμ¬ 
μής, πυλώνες, τροχαλίες, άξονες 

- Ενεργοποίηση επεμβάσεων που έχουν σαν στόχο την 
εξασφάλιση του ξεπαγώματος των συρματόσχοινων, κυ¬ 
ρίως εκτέλεση διαδρομών ξεπαγώματος των συρματό¬ 
σχοινων, που πραγματοποιούνται, εάν το απαιτεί η ασφά¬ 
λεια, χωρίς προσωπικό εκμετάλλευσης και με την κατάλ¬ 
ληλη ταχύτητα. 

- Εάν το ξεπάγωμα ήταν σημαντικό, εκτέλεση μιας δια¬ 
δρομής χωρίς χρήστες πραγματοποιούμενη με την κανο¬ 
νική ταχύτητα από εκπαιδευμένους υπευθύνους. 

3.3. Εξασθένηση των μέσων επικοινωνίας 

Όταν οι επικοινωνίες ανάμεσα στα οχήματα και τον κι¬ 
νητήριο σταθμό ή ανάμεσα στους σταθμούς δεν είναι η 
κανονική, η ταχύτητα πρέπει να μειώνεται, και θα πρέπει 
να ενεργοποιούνται τα μέσα ανάγκης. 

Εάν καμία επικοινωνία δεν είναι δυνατή, η λειτουργία 
πρέπει να διακόπτεται. 

3.4. Εκμετάλλευση σε περίπτωση ανεπαρκούς ορατό¬ 
τητας 

Όταν, λαμβανομένου υπόψη του τύπου και των χαρα¬ 
κτηριστικών της εγκατάστασης, σύμφωνα με τον ειδικό 
κανονισμό εκμετάλλευσης η περιορισμένη ορατότητα 
δεν επιτρέπει πλέον στο προσωπικό να εξασφαλίζει την 
ασφαλή λειτουργία, η λειτουργία πρέπει να διακόπτεται. 

Άρθρο 4 

Δυσχέρειες και ατυχήματα κατά την εκμετάλλευση. 

Διάσωση των επιβατών 

4.1 Δυσχέρειες και ατυχήματα κατά την εκμετάλλευση 

4.1.1. Σε περίπτωση απρόοπτης διακοπής της λειτουρ¬ 
γίας της εγκατάστασης ή της ενεργοποίησης μιας διάτα¬ 
ξης ασφαλείας, επιβάλλεται η αναζήτηση και η άρση κα¬ 
τά το δυνατόν των αιτιών της διακοπής αυτής. Η επανά¬ 
ληψη της κίνησης δεν μπορεί να γίνει παρά μόνον όταν 
είναι απολύτως βέβαιο ότι οι απαραίτητες συνθήκες 
ασφαλείας έχουν επιβεβαιωθεί. Το κοινό πρέπει να πλη- 
ροφορηθείγιατη συμπεριφορά που πρέπει να τηρήσει σε 
περίπτωση διακοπής λειτουργίας. Εάν η διακοπή λει- 

τουργίας παρατείνεται, πρέπει να ανακοινωθεί η πιθανή 
διάρκειάτης. 

Στην περίπτωση απρόοπτης διακοπής λειτουργίας, 
μιας εγκατάστασης εξοπλισμένης με οχήματα για επιβά¬ 
τες «όρθιους», το προσωπικό της εκμετάλλευσης οφείλει 
να βεβαιωθεί πριν από την επανάληψη της κίνησής της, 
ότι η πλήρωση των καμπινών είναι το πολύ ίση με τη μεγί¬ 
στη δυναμικότητα. 

4.1. 2. Εάν διαπιστωθούν δυσχέρειες λειτουργίας ή 
βλάβες ενώ μεταφέρονται χρήστες, τα μέτρα που πρέπει 
να ληφθούν προσδιορίζονται στον ειδικό κανονισμό εκμε¬ 
τάλλευσης. 

4.1.3. Όταν ο προϊστάμενος εκμετάλλευσης κρίνει ότι 
δεν είναι δυνατόν να διευθύνει αποτελεσματικά τους χει¬ 
ρισμούς, μπορεί να επιφορτίσει τον υπεύθυνο που βρί¬ 
σκεται στην πλέον κατάλληλη θέση, να πάρει την απόφα¬ 
ση που αφορά τους χειρισμούς, που πρέπει να πραγμα¬ 
τοποιηθούν μετά την διακοπή λειτουργίας της 
εγκατάστασης. 

4.1.4. Η Αρχή Ελέγχου πρέπει να ενημερώνεται για κά¬ 
θε σωματικό ατύχημα. Το ίδιο ισχύει για κάθε ατύχημα 
που έγινε αιτία να επισημανθεί ότι οι κανονισμοί ή οι οδη¬ 
γίες που ισχύουν είναι ατελείς ή ακόμη ότι υπάρχει αδυ¬ 
ναμία των εγκαταστάσεων ή τέλος ότι το προσωπικό διέ- 
πραξε ένα σφάλμα εκμεταλλεύσεως. 

Σε αυτήν την περίπτωση η λειτουργία δεν μπορεί να 
επαναληφθεί παρά με την έγκριση της Αρχής Ελέγχου. 

4.1.5. Πρέπει ναλαμβάνονταιόλατα μέτρα και να έχουν 
δοθεί οδηγίες για να διευκολύνονται ενδεχόμενες έρευ¬ 
νες της αστυνομίας και της Αρχής Ελέγχου όπως: διατή¬ 
ρηση της καταστάσεως των χώρων, διατήρηση της κατα- 
στάσεως των εξαρτημάτων, χωρίς να παραβλέπονται τα 
απαραίτητα μέτρα για τη βοήθεια των τραυματισμένων 
και την ασφάλεια των επιβατών. 

4.2. Εκκένωση των επιβατών - λειτουργία κατ’ εξαίρεση. 

4.2.1. Σε περίπτωση που το κύκλωμα ασφαλείας ή οποι¬ 
αδήποτε άλλη διάταξη ή συσκευή ασφαλείας, που ορίζε¬ 
ται στον κανονισμό για τους αναβατήρες, είναι εκτός λει¬ 
τουργίας, η λειτουργία της εγκατάστασης μπορεί να γίνει 
αποδεκτή σύμφωνα με τον ειδικό κανονισμό εκμετάλλευ¬ 
σης, με μοναδικό στόχο την επαναφορά στους σταθμούς 
των χρηστών που βρίσκονται στη γραμμή. 

4.2. 2. Η ενεργοποίηση αυτής της κατ’ εξαίρεσιν λει¬ 
τουργίας μπορεί να πραγματοποιηθεί χρησιμοποιώντας 
αποκλειστικά τις σχετικές διατάξεις του κανονισμού των 
αναβατήρων, ακολουθώντας την διαδικασία που καθορί¬ 
ζεται στον ειδικό κανονισμό εκμετάλλευσης και ύστερα 
από τη βεβαιότητα του προϊσταμένου εκμεταλλεύσεως 
ότι μπορεί να γίνει χωρίς κίνδυνο. 

4.2. 3. Ο προϊστάμενος εκμετάλλευσης υποχρεούται 
αυτοπροσώπως να επαληθεύσει ότι πρόκειται μόνο για 
δυσλειτουργία ενός συστήματος ασφαλείας και όχι βλά¬ 
βη λειτουργίας που το σύστημα ελέγχει. Σ’ αυτή την περί¬ 
πτωση πρέπει να ενεργοποιήσει την επιτήρηση που θα 
μπορέσει να καλύψει τη ζημιά του συστήματος ασφαλεί¬ 
ας. Σε περίπτωση έλλειψης αυτής της επιτήρησης πρέπει 
να ακολουθηθούν οι οδηγίες επιχείρησης διάσωσης των 
επιβατών. 

4.3. Διάσωση των επιβατών 

4.3.1. Ο ιδιοκτήτης ή διαχειριστής αναβατήρων πρέπει 
να λάβει όλα τα μέτρα για να εξασφαλίσει, εάν είναι ανά¬ 
γκη, τη διάσωση των επιβατών. Η επιχείρηση διάσωσης 
και η προετοιμασία της καθορίζονται στο Παράρτημα Α 


4.3. 2. Ένα σχέδιο διάσωσης οφείλει να εξασφαλίζει σε 
όλες τις περιπτώσεις την πλήρη εκκένωση των επιβατών 
υπό συνθήκες ασφαλείας και αποτελεσματικότητας, που 
καθορίζονται στο Παράρτημα Α 

4.3.3.0 προϊστάμενος εκμετάλλευσης είναι υπεύθυνος 
για την ενεργοποίηση και τη διεύθυνση της επιχείρησης 
διάσωσης. 

4.3. 4. Μετά διάσωση των επιβατών, τα μέτρα που πρέ¬ 
πει να ληφθούν για την επαναλειτουργία της εγκατάστα¬ 
σης αποφασίζονται από κοινού με την Αρχή Ελέγχου 

Άρθρο 5 

Συντήρηση, επιθεωρήσεις και δοκιμές 

5.1. Συντήρηση 

5.1. 1. Η εγκατάσταση και τα εξαρτήματά της οφείλουν 
να διατηρούνται σε άριστη κατάσταση καθαριότητας και 
συντήρησης. Κανένα εύφλεκτο προϊόν (ξύλα, πανιά, χαρ¬ 
τιά, λιπαντικά) υπαίτιο να προκαλέσει ή να τροφοδοτήσει 
φωτιά δεν πρέπει να είναι αποθηκευμένο ή τοποθετημένο 
σε χώρο των σταθμών παρά σε ανεξάρτητο πυροδιαμέρι- 
σμα εκτός αυτών. 

5.1.2. Η συντήρηση και η πρακτική της οργάνωσης ανή¬ 
κουν στην άμεση ευθύνη του προϊσταμένου εκμετάλλευ- 
σης. 

5.1.3.0ι εντολές και οι γραπτές οδηγίες που έχουν δο¬ 
θεί στο προσωπικό βασίζονται στο εγχειρίδιο συντήρη¬ 
σης και ελέγχου του κατασκευαστή, όπως ισχύουν κάθε 
φορά. 

Ειδικότερα πρέπει να υπάρχουν σαφείς οδηγίες όπου 
περιλαμβάνονται τα εξής: 

- Η διαδικασία και οι λεπτομέρειες των ενεργειών που 
πρέπει να πραγματοποιηθούν για την λειτουργία του ανα¬ 
βατήρα στις διάφορες συνθήκες εκμετάλλευσης, 

- Η λεπτομερής περιγραφή των τμημάτων της εγκατά¬ 
στασης που πρέπει να καθαρισθούν και να λιπανθούν, η 
ακριβής θέση όλων των σημείων για λίπανση, η ποιότητα 
και ο τύπος των προϊόντων που πρέπει να χρησιμοποιη¬ 
θούν, οι ρυθμίσεις και οι ανοχές που πρέπει να παρατη¬ 
ρηθούν, 

- Η περιοδικότητα των εργασιών συντήρησης και λιπάν- 
σεως και ελέγχου της αποτελεσματικότητάς τους, 

- Γενικά, όλες οι ειδικές προδιαγραφές που απορρέουν 
από τα εγχειρίδια συντήρησης και όλες οι ειδικές οδηγίες 
που δίνονται από τους κατασκευαστές και είναι παράρτη¬ 
μα στο εγχειρίδιο συντήρησης (συντήρηση των μηχανι¬ 
κών μερών, των συρματόσχοινων, ποιότητες προϊόντων 
για χρησιμοποίηση, ρυθμίσεις και ανοχές που πρέπει να 
παρατηρηθούν στα κινητά μέρη, κ.λ.π.). 

5.1. 4. Η συντήρηση των συρματόσχοινων πρέπει να 
πραγματοποιείται με τις συνθήκες που προσδιορίζονται 
στον κανονισμό. 

5.1. 5. Ο προϊστάμενος της εκμετάλλευσης πρέπει να 
εξασφαλίζει εγκαίρως την ανανέωση των χρωματισμών, 
προστατευτικών επικαλύψεως και πυρίμαχων προϊόντων. 

5.2. Επιθεωρήσεις, επαληθεύσεις και περιοδικές δοκι¬ 
μές 

5.2.1.0 ειδικός κανονισμός εκμετάλλευσης προσδιορί¬ 
ζει τη συχνότητα και το περιεχόμενο των επιθεωρήσεων, 
επαληθεύσεων και περιοδικών δοκιμών λαμβανομένων 
υπόψη των οδηγιών των παραγράφων 5. 2. 2., 5. 2. 3., και 
αυτώνπου προβλέπονται από το εγχειρίδιο συντηρήσεως 
καιεπιτηρήσεωςτου κατασκευαστή. 

5.2. 2. Επαληθεύσεις και ημερήσιες δοκιμαστικές δια¬ 
δρομές. 

Προ της έναρξης λειτουργίας για το κοινό της εγκατά¬ 
στασης, απαιτείται η πραγματοποίηση εξέτασης του συ¬ 
νόλου, κυρίως της γραμμής και των σταθμών. Η εξέταση 
αυτή οφείλει να γίνει οπτικά, τόσο κατά το σταμάτημα όσο 
και κατά τη διάρκεια μιας δοκιμαστικής διαδρομής με κα¬ 
νονική ταχύτητα, κατά την οποία το προσωπικό θα βεβαι¬ 
ωθεί για την καλή λειτουργία της εγκαταστάσεως. 

5.2. 3. Εβδομαδιαία επιθεώρηση 

Μία φορά την εβδομάδα, πρέπει να πραγματοποιείται 
γενική επιθεώρηση της εγκατάστασης. 

Η επιθεώρηση αυτή περιλαμβάνει κυρίως, πέραν της 
ημερήσιας επιθεώρησης: 

1 λεπτομερή επιθεώρηση στους σταθμούς: 

1 επιθεώρηση των οργάνων των φρένων, 

1 επιθεώρηση των διατάξεων ασφαλείας και σημάνσε- 
ως, 

1 οπτικό έλεγχο του σφιξίματος των σταθερών αναρτή- 
ρων των οχημάτων 

1 δοκιμή του βοηθητικού ηλεκτρικού κινητήρα συμπλεγ- 
μένου στην εγκατάσταση. 

1 για τα τελεφερίκ με διπλό συρματόσχοινο (αλλέ-ρε- 
τούρ) λεπτομερής εξέταση των μηχανισμών ανάρτησης 
(και, όταν υφίστανται, των φρένων των μηχανισμών ανάρ¬ 
τησης), των αναρτήρων, των ελκόντων, συρματόσχοινων 
και των συρματόσχοινων κοντά στους αναρτήρες, των κα¬ 
μπινών και του εξοπλισμού τους. 

5.2. 4. Μηνιαία επιθεώρηση 

Η εβδομαδιαία επιθεώρηση συνοδεύεται μία φορά το 
μήνα με μία λεπτομερή επιθεώρηση, των σταθμών καθώς 
και δοκιμή των φρένων και των διατάξεων ασφαλείας, με 
κανονική ταχύτητα. Η επιθεώρηση αυτή πρέπει να περι¬ 
λαμβάνει κυρίως, πέραν των εβδομαδιαίων επαληθεύσε¬ 
ων, την οπτική επιθεώρηση: 

1 στις διατάξεις τάνυσης, επαναφοράς και αγκύρωσης 
των συρματόσχοινων, κυρίως στις μούφες και στα σημεία 
ασφαλείας ώστε να εξακριβωθεί κάθε ίχνος ολισθήσεως, 

1 των οχημάτων, αναρτήρων και αποσβεστών ταλαντώ¬ 
σεων (αναρτήσεις) 

1 των διατάξεων φρεναρίσματος με την εκτέλεση κυ¬ 
ρίως των ακολούθων δοκιμών: 

1. σταμάτημα μετά φρένα ή με τη διάταξη αρπαγής, του 
μηχανισμού ανάρτησης σε δοκιμή σε κενό (χωρίς φορτίο) 
και με κανονική ταχύτητα, 

2. των φρένων που εξασφαλίζουν τα σταματήματα υπη¬ 
ρεσίας και ασφαλείας (με μέτρημα των μηκών σταματή- 
ματος), 

3. της διατάξεως σταματήματος της εγκαταστάσεως 
από ένα όχημα, όταν υφίσταται η διάταξη αυτή. 

5.2. 5. Ετήσια επιθεώρηση (Ε1) 

Κάθε χρόνο πραγματοποιείται γενική επιθεώρηση (Ε1) 
με πλήρη διακοπή της εκμετάλλευσης της εγκατάστα¬ 
σης. 

Η γενική επιθεώρηση (Ε1) περιλαμβάνει τις επαληθεύ¬ 
σεις και δοκιμές που προβλέπονται στις παραγράφους 5. 
2.1. έως 5. 2.4., και επιπλέον τις ακόλουθες: 

1 Διατάξεις φρεναρίσματος. "Ελεγχος στο σταμάτημα 
και ρύθμιση των φρένων, οπτική εξέταση της καταστάσε- 
ως της επιφάνειας και επαληθεύσεις των διαδρομών των 
μηχανισμών φρεναρίσματος. 

Για τα τελεφερίκ με διπλά συρματόσχοινα επαλήθευση 
του σταματήματος των ηλεκτρικών κινητήρων έλξεως κα- 
τάτην ενεργοποίηση των φρένων αυτών, μέτρησητου κα¬ 
τωφλιού της ενεργοποίησηςτωνφρένωντου μηχανισμού 


ανάρτησης, όταν αυτό είναι υπό αυτόματη λειτουργία, 
λόγω έλλειψης τάνυσης του συρματόσχοινου έλξεως, μέ¬ 
τρηση της δύναμης σφιξίματος ή της δύναμης που προ- 
καλείη ολίσθηση των φρένωντου μηχανισμού ανάρτησης 
και επαλήθευση ότι η δύναμη αυτή ικανοποιεί τις διατά¬ 
ξεις του κανονισμού. 

■ Δοκιμές με φορτίο και κανονική ταχύτητα, και ρύθμιση 
των φρένων που εξασφαλίζουν το σταμάτημα υπηρεσίας 
καιτο σταμάτημα ασφαλείας (με μέτρηση των μηκών στα¬ 
ματήματος), επαληθεύοντας κυρίως: 

1. Ότι οι επιτυγχανόμενες επιβραδύνσεις ικανοποιούν 
τις συνθήκες που καθορίζονται στον κανονισμό και ότι η 
συμπεριφορά της γραμμής και των οχημάτων είναι ικανο¬ 
ποιητική. 

2. Ότι η συμπεριφορά των μηχανικών ή υδραυλικών ορ¬ 
γάνων όλων των φρένων του κινητήριου σταθμού είναι 
ικανοποιητική. 

3. Ότι υπέρβαση ταχύτητας της εγκατάστασης (ή το 
ισοδύναμό της) προκαλείτην ενεργοποίηση της διάταξης 
ελέγχου της υπερβάσης ταχύτητας και της ενεργοποίη¬ 
σης του φρένου ασφαλείας στην κινητήριο τροχαλία, 

4.1 Ότι οι διατάξεις που εξασφαλίζουντο αυτόματο στα¬ 
μάτημα λειτουργούν, όταν η ταχύτητα δεν μειώθηκε σε 
χρήσιμο χρόνο. 

■ Οχήματα, αναρτήρες και αμορτισέρ 

1. Οπτική αναζήτηση των ενδείξεων οξειδώσεως και 
ρωγμών, 

2. Ειδικές επαληθεύσεις για τους αναρτήρες, σύμφωνα 
με τον ειδικό κανονισμό και τις οδηγίες του κατασκευα¬ 
στή. 

3. Επαλήθευση της μη ολίσθησης των αποσυμπλέκόμε¬ 
νων αναρτήρων, υπό την επίδραση μιας δύναμης κατ’ 
ελάχιστον ίσης με 3 φορές τη μεγίστη τιμή της ορθογωνί¬ 
ου προβολής του βάρους του οχήματος με πλήρες φορ¬ 
τίο στην εφαπτομένη της τροχιάς του στο δυσμενέστερο 
σημείο της γραμμής. 

4. Έλεγχος της κατάστασης της επιφάνειας και της 
αποτελεσματικότητας των μηχανισμών ανοίγματος και 
κλεισίματος των αναρτήρων (διαδρομή, κινητικότητα, δύ¬ 
ναμη σφιξίματος) και της προσαρμογής των σιαγόνων 
στην πραγματική διάμετρο των συρματόσχοινων. Η επα¬ 
λήθευση αυτή απαιτεί βασικά την εξαγωγή των αναρτή¬ 
ρων. 

■ Διατάξεις ασφαλείας: 

1. Δοκιμές με μηχανικούς και ηλεκτρικούς χειρισμούς 
των διατάξεων ασφαλείας (διαδρομή, σημείο ενεργοποί¬ 
ησης κλπ). 

■ Σταθμοί και έργα γραμμής: 

1. Λεπτομερής επιθεώρηση των σταθμών και έργων της 
γραμμής, των φερόντων στοιχείων, των ορατών μερών 
των θεμελίων, των στερεών σωμάτων αγκύρωσης, 

2. Έλεγχος των γειώσεων των μεταλλικών μερών, μη¬ 
χανικών οργάνων, μετασχηματιστών και συρματόσχοι¬ 
νων, 

3. Έλεγχος της λειτουργίας του συστήματος τανύσεως 
και της κατάστασης των αντίβαρων, των διατάξεων τερ¬ 
ματισμού και των οδηγών των αντίβαρων, 

4. Έλεγχος και επαλήθευση του σφιξίματος στα περι- 
κόχλια (μπουλόνια) και της καταστάσεως των συνδέσεων 
στις βάσεις των μηχανών, στα μεταλλικά μέρη των σταθ¬ 
μών και των έργων της γραμμής, 

5. Επαλήθευση της ελεύθερης περιστροφής των συ¬ 
στοιχιών τροχαλιών της γραμμής. 

■ Βοηθητικός κινητήρας (θερμικό μοτέρ). 

- Δοκιμές με φορτίο του βοηθητικού κινητήρα, με τα 
οχήματα της μιας τροχιάς της γραμμής ερματισμένα στο 
μέγιστο και έλεγχος των διατάξεων φρεναρίσματος και 
των ειδικών διατάξεων ασφαλείας για την έλξη με το βοη¬ 
θητικό κινητήρα με την ίδια ταχύτητα. 

5.2. 6. Επιθεώρηση πενταετίας (Ε2) 

Κάθε πέντε χρόνια, από την λειτουργία ενός αναβατήρα 
ή ενός κύριου στοιχείου που έχει αντικατασταθεί σε ένα 
αναβατήρα σε λειτουργία, πραγματοποιείται, στον ανα¬ 
βατήρα αυτό ή το στοιχείο αυτό, μία ειδική επιθεώρηση 
(Ε2). 

Η επιθεώρηση (Ε2) περιλαμβάνει, εκτός από τις επαλη¬ 
θεύσεις και δοκιμές που έχουν προβλεφθεί στο άρθρο 5. 
2. 5., τους ακολούθους ελέγχους: 

■ Τη λειτουργική εξέταση των κινητών εξαρτημάτων και 
των εξαρτημάτων φθοράς των υλικών ασφαλείας και 
υψηλής ασφαλείας όπως αυτάπεριγράφονται στον κανο¬ 
νισμό των αναβατήρων η στον ειδικό κανονισμό εκμετάλ¬ 
λευσης. Η λειτουργική αυτή εξέταση πρέπει να πραγμα¬ 
τοποιηθεί χωρίς το συρματόσχοινο και μπορεί να γίνει χω¬ 
ρίς να είναι υποχρεωτική η αποσυναρμολόγηση των υπό 
εξέταση στοιχείων, 

Η εξέταση αυτή αφορά κυρίως τους άξονες, ένσφαι¬ 
ρους τριβείς (ρουλεμάν), δακτυλίους, τροχαλίες γραμ¬ 
μής, συστοιχίες τροχαλιών,κινητήρια τροχαλία και τρο¬ 
χαλία επιστροφής, κλπ. Πρέπει να επαληθεύεται ότι κάθε 
εξάρτημα εκπληρώνει το σκοπό του και εξυπακούεται ότι 
η εξέταση αυτή συνιστά ένα ελάχιστο, που μπορεί να τρο¬ 
ποποιηθεί (ανάλογα με τη φύση των υπό εξέταση εξαρτη¬ 
μάτων) από τις εντολές συντήρησης και επαλήθευσης 
που δίδονται από τον κατασκευαστή. 

■ Τη αναζήτηση ρωγμών ή ανωμαλιών με οπτική εξέτα¬ 
ση στα υλικά ασφαλείας και υψηλής ασφαλείας όπως 
προβλέπονται στον κανονισμό αναβατήρων. 

Εάν τα υπό έλεγχο στοιχεία δεν είναι ορατά, οι οπτικοί 
έλεγχοι πρέπει να πραγματοποιούνται μετά την αποσυ¬ 
ναρμολόγηση των εξαρτημάτων. 

■ Τη αναζήτηση των ρωγμών ή ανωμαλιών μέσω μη κα¬ 
ταστροφικών ελέγχων των ηλεκτροκολλημένων υλικών 
των εξαρτημάτων των αναρτήρων των οχημάτων, όταν 
αυτά δεν αποτέλεσαν αντικείμενο, κατά το σχεδίασμά, 
δοκιμών κοπώσεως. 

■ Επίσης περιλαμβάνει,εκτός των επαληθεύσεων και δο¬ 
κιμών που αναφέρθησαν, την αναζήτηση ρωγμών ή ανω¬ 
μαλιών μέσω μη καταστροφικών ελέγχων στις ζώνες τις 
πιο δυσμενείς ή τις πιο ευαίσθητες των συστατικών υψη¬ 
λής ασφαλείας, κυρίως όταν τα εξαρτήματα αυτά υπόκει- 
νται σε δυνάμεις εναλλασσόμενες, ή πιο γενικά, σε δυνά¬ 
μεις περιοδικώς μεταβαλλόμενης έντασης, που είναι πι¬ 
θανό να προκαλέσουν ρηγματώσεις κόπωσης, σύμφωνα 
με τον κανονισμό αναβατήρων. 

5.2. 7. Έλεγχος και μετατόπιση των σταθερών αναρτή¬ 
ρων των οχημάτων 

Το σφίξιμο των σταθερών αναρτήρων οφείλει να πραγ¬ 
ματοποιείται και ελέγχεται σύμφωνα με το εγχειρίδιο συ¬ 
ντήρησης και ρύθμισης. Ο οπτικός αυτός έλεγχος οφείλει 
να γίνεται αφ’ ενός μεν στα πλαίσια της εβδομαδιαίας επι¬ 
θεώρησης (βλ. 5.2.2.) αφ’ ετέρου δε την επομένη της με¬ 
τατόπισης των αναρτήρων. 

Ο αναρτήρες πρέπει να μετατοπίζονται κανονικά με 
τρόπο ώστε να αποφεύγονται οι τοπικές δυνάμεις που 
ασκούνται συνεχώς στις ίδιες θέσεις. Για το λόγο αυτό η 


μετατόπιση των αναρτήρων πρέπει να πραγματοποιείται 
κατ’ ελάχιστον κάθε 200 ώρες λειτουργίας της εγκατά¬ 
στασης. Η διάρκεια αυτή φθάνειτις 500 ώρες γιατις εγκα¬ 
ταστάσεις με μονό συρματόσχοινο με μικρά οχήματα σε 
κανονικές αποστάσεις και των οποίων το μήκος είναι ανώ¬ 
τερο από 400υ (υ είναι η ταχύτητα σε μέτρα/δευτερόλε¬ 
πτα). Ο διαδοχικός χρόνος μεταξύ 2 μετατοπίσεων αναρ¬ 
τήρων πρέπει να είναι μικρότερος των 6 μηνών. 

Άρθρο 6 

Εποχιακή εκμετάλλευση 

Όταν η εκμετάλλευση είναι εποχιακή, οι περιοδικές επι¬ 
θεωρήσεις, επαληθεύσεις και δοκιμές που αναφέρθηκαν 
πιο πάνω μπορούν να διακόπτονται κατά τις περιόδους 
διακοπής λειτουργίας. Προ της επαναλειτουργίας της εκ¬ 
μετάλλευσης πρέπει να γίνεται ετήσια επιθεώρηση. Εάν 
υπάρχουν δύο περίοδοι εκμετάλλευσης μέσα στο χρόνο 
η προκαταρτική επιθεώρηση κατά την επαναλειτουργία 
της εκμετάλλευσης για τη μικρότερη περίοδο μπορεί να 
περιορισθεί σε μία επιθεώρηση που περιλαμβάνει τις 
ίδιες επαληθεύσεις με τη μηνιαία επιθεώρηση. 

Απαραιτήτως πριν από κάθε επαναλειτουργία, πρέπει 
να πραγματοποιείται οπτική εξέταση των συρματόσχοι¬ 
νων. 

Άρθρο 7 

Διατάξεις ελέγχου για τις περιοδικές επιθεωρήσεις 

(Ε1,Ε2). 

7.1. Ο χειριστής κάθε αναβατήρα είναι υπεύθυνος για 
την εκτέλεση των ημερησίων, εβδομαδιαίων και μηνιαίων 
επιθεωρήσεων. 

7.2. Τα στοιχεία των υπευθύνων εκμετάλλευσης που εί¬ 
ναι επιφορτισμένοι να πραγματοποιούν τις άλλες επιθεω¬ 
ρήσεις, και δοκιμές καθώς και τα έγγραφα και πληροφο¬ 
ρίες που επιτρέπουν την επιβεβαίωση της ικανότητάς 
τους, οφείλουν να φέρονται σε γνώση της Αρχής Ελέγ¬ 
χου. 

7.3. Στην περίπτωση που ο ιδιοκτήτης ή διαχειριστής 
αναβατήρων δε διαθέτει προσωπικό με επαρκή ικανότητα 
για ορισμένες επιθεωρήσεις και επαληθεύσεις, οφείλει να 
αναθέσει αυτές σε ένα σύμβουλο-μηχανικό ή σε ένα ειδικό 
οργανισμό. Το όνομα του, τα έγγραφα και οι πληροφορίες 
που επιτρέπουν τη διαπίστωση της ικανότητάς του καθώς 
και η φύση των καθηκόντων που τους έχουν ανατεθεί, πρέ¬ 
πει να γνωστοποιούνται στην Αρχή Ελέγχου. 

7.4. Η Αρχή Ελέγχου πρέπει να προειδοποιηθεί 15 ημέ¬ 
ρες κατ’ ελάχιστον πριν από την ημερομηνία των δοκιμών 
με φορτίο και επαληθεύσεις,στην περίπτωση που η ίδια 
τις έχει ζητήσει, ώστε να παρίσταται. Η Αρχή Ελέγχου 
μπορεί να αποστείλει έναν εκπρόσωπο και εάν είναι ανα¬ 
γκαίο, μπορεί να ζητήσει την αναβολή της ημερομηνίας 
των δοκιμών για ένα 1 δήμερο. 

7.5. Οι δοκιμές και επαληθεύσεις που πραγματοποιού¬ 
νται σε εφαρμογή των επιθεωρήσεων (Ε1,Ε2) περιλαμβα- 
νομένων αυτών που πραγματοποιούνται από το προσωπι¬ 
κό της εκμετάλλευσης πιστοποιούνται με έγγραφα που 
παραδίδονται στην Αρχή Ελέγχου κατά τη διάρκεια των 
επιθεωρήσεων αυτών. 

7.6. Με το πέρας κάθε μιας από τις επιθεωρήσεις 
(Ε1,Ε2) και αφού συγκεντρωθούν τα διάφορα πιστοποιη¬ 
τικά, ο ιδιοκτήτης ή διαχειριστής αναβατήρων υποβάλλει 
γενική έκθεση που συντάσσει ο προϊστάμενος εκμετάλ¬ 
λευσης ή εν ελλείψει, ο σύμβουλος-μηχανικός ή ο υπο¬ 
δειχθείς οργανισμός, στην οποία αναλύονται οι σημαντι- 

κότερες επισημάνσεις που έγιναν και προσεγγίζουντις ει¬ 
δικές συνθήκες εκμεταλλεύσεως. 

Η έκθεση αυτή προδιαγράφει τις τροποποιήσεις ή με¬ 
ταβολές των συνθηκών εκμετάλλευσης που πρέπει να γί¬ 
νουν. 

7.7. Ο κατάλογος των προς επαλήθευση στοιχείων, η 
φύση των επαληθεύσεων και το πρόγραμμα της επιθεώ¬ 
ρησης (Ε2) γνωστοποιούνται, από τον ιδιοκτήτη ή διαχει¬ 
ριστή αναβατήρων στην Αρχή Ελέγχου ένα μήνα πριν την 
έναρξη των εργασιών. Η Αρχή Ελέγχου μπορεί να επιφέ¬ 
ρει τις τροποποιήσεις που κρίνει αναγκαίες. 

7.8. Σε κάθε ένδειξη σχετικά μετά συρματόσχοινα, αλ¬ 
λά και εάν διαπιστωθούν ανωμαλίες κατά τη διάρκεια των 
επιθεωρήσεων, ή εάν τα αποτελέσματα των δοκιμών δεν 
είναι ικανοποιητικά, ο προϊστάμενος της εκμεταλλεύσε¬ 
ως οφείλει να συμμορφωθεί με τις διατάξεις που αναφέ- 
ρονται στην παρ. 4.1. 

Ανεξάρτητα από τα μέτρα που θα λάβει ο ιδιοκτήτης ή 
διαχειριστής αναβατήρων λόγω των αποτελεσμάτων των 
προηγουμένων ελέγχων, η Αρχή Ελέγχου μπορεί να επι¬ 
βάλλει, όλα τα μέτρα που κρίνει αναγκαία για την ασφά¬ 
λεια, αφού προηγουμένως καλέσει τον ιδιοκτήτη ή δια¬ 
χειριστή να εκθέσει εγγράφως τις απόψεις του. 

Άρθρο 8 

Επιθεωρήσεις, επαληθεύσεις και 
δοκιμές εξαιρετικού χαρακτήρα 

8.1. Όταν ο ιδιοκτήτης ή διαχειριστής αναβατήρων προ- 
τίθεται να προβεί σε επισκευές, τροποποιήσεις, μετατρο¬ 
πές ή αντικαταστάσεις στοιχείων που είναι σημαντικά και 
αφορούν την ασφάλεια της εγκαταστάσεως, οφείλει να 
υποβάλλει προηγουμένως στην Αρχή Ελέγχου το σχέδιο 
των προς εκτέλεση εργασιών. Η εκτέλεσή τους υπόκειται 
στους κανόνες του κανονισμού κατασκευής αναβατήρων. 

8.2. Μετά την εκτέλεση των εργασιών αυτών ή ύστερα 
από κάθε ρύθμιση ή αλλαγή εξαρτημάτων που αφορούν 
την ασφάλεια της εγκαταστάσεως, πρέπει να πραγματο¬ 
ποιηθούν δοκιμές λειτουργίας σύμφωνα με ένα πρό¬ 
γραμμα που είναι σύμφωνο με τον κανονισμό αναβατή¬ 
ρων και έχει εγκριθεί από την Αρχή Ελέγχου. 

8.3. Όταν συμβούν εξαιρετικές μετεωρολογικές συνθή¬ 
κες (πάγος, εξαιρετικός άνεμος, κεραυνός, κλ.π.) ή στη 
συνέχεια εξαιρετικών περιστάσεων, επιβάλλεται, πριν 
από την επανάληψη της λειτουργίας, λεπτομερής επιθε¬ 
ώρηση της γραμμής και των συρματόσχοινων και ύστερα 
δοκιμαστική διαδρομή παρόμοια με την προσδιοριζομένη 
στην παράγραφο 5.2.3. 

Άρθρο 9 

Διάφορα θέματα 

9.1. Έγγραφα σχετικά με την εκμετάλλευση 

Τα μητρώα που πρέπει να τηρούνται είναι: 

- Το μητρώο εκμετάλλευσης, 

- Το μητρώο των συρματόσχοινων, 

- Το μητρώο των παραπόνων των επιβατών. 

Ο τύπος των μητρώων υπόκειται στην έγκριση της Αρ¬ 
χής Ελέγχου, και πρέπει να φέρουν τυπωμένη αρίθμηση 
σελίδων. 

9.2. Μητρώο εκμετάλλευσης 

Κάθε χειριστής τηρεί το μητρώο εκμετάλλευσης του 
αναβατήρα και οφείλει κυρίως να εγγράφει καθημερινά 
τις ακόλουθες πληροφορίες: 

- Στοιχεία προσωπικού του αναβατήρα και ενδείξεις των 
οργάνων, 


- Ατμοσφαιρικές συνθήκες και ενδείξεις των συσκευών 
μετρήσεως του ανέμου, 

- Ώρα έναρξης λειτουργίας για το κοινό, αριθμός δια¬ 
δρομών ή ωρών λειτουργίας, 

- Αριθμός χρηστών όταν υπάρχει μηχανική καταμέτρηση, 

- Ανάγνωση των μετρητών ενεργείας, 

- Ημερήσιες επαληθεύσεις, ανάγνωση της θέσεως των 
αντίβαρων, πραγματοποιηθείσες εργασίες συντήρησης, 

- Αποτελέσματα περιοδικών επιθεωρήσεων, 

- ΙΌλεςτις επισκευές, τροποποιήσεις ή μεταβολές που 
έγιναν, δοκιμές και αποτελέσματα, 

- Συμβάντα και ατυχήματα πάσης φύσης, ληφθέντα μέ¬ 
τρα, επεμβάσεις της υπηρεσίας ελέγχου. 

- Διάφορες επιβεβαιώσεις που έγιναν και εξαιρετικά 
συμβάντα που έγιναν και ενδιαφέρουν την λειτουργία και 
κυρίως την ασφάλεια, 

- Τα αποδεικτικά των επιθεωρήσεων, πιστοποιητικών, 
διαγραμμάτων καταγραφής και γενικά κάθε έγγραφο που 
αφορά την ασφάλεια, ή τη συντήρηση 

9.3. Μητρώο συρματόσχοινων 

Στο μητρώο αυτό καταχωρούνται όλες οι χρήσιμες και 
σχετικές ενδείξεις για κάθε συρματόσχοινο της εγκατά¬ 
στασης σύμφωνα με τον κανονισμό. 

- Αποτελέσματα περιοδικών επιθεωρήσεων, 

- ΙΌλεςτις επισκευές, τροποποιήσεις ή μεταβολές που 
έγιναν, δοκιμές και αποτελέσματα, 

- επιβεβαιώσεις που έγιναν και εξαιρετικά συμβάντα 
που έγιναν και ενδιαφέρουν την λειτουργία των συρματό¬ 
σχοινων και κυρίως την ασφάλεια, 

- Τα αποδεικτικά των επιθεωρήσεων, πιστοποιητικών, 
διαγραμμάτων καταγραφής και γενικά κάθε έγγραφο που 
αφορά την ασφάλεια, ή τη συντήρηση 

9.4. Μητρώο παραπόνων 

Το μητρώο παραπόνων, που μπορεί να είναι κοινό για 
πολλούς αναβατήρες, πρέπει να τηρείται στη διάθεση 
του κοινού. 

Ο ιδιοκτήτης ή διαχειριστής αναβατήρων οφείλει να 
πληροφορεί την Αρχή Ελέγχου για τα παράπονα που 
αφορούν την ασφάλεια με τις παρατηρήσεις του. 

9.5. Θεώρηση της Αρχής Ελέγχου 

Τα μητρώα που απαριθμήθηκαν στην παρ. 9. 1. υπόκει- 
νται στη θεώρηση της Αρχής Ελέγχου προ της λειτουργίας 
των αναβατήρων και σε κάθε επίσκεψη επιθεωρήσεως. 

Άρθρο 10 

Τήρηση των τεχνικών εντύπων 

Ο ιδιοκτήτης ή ο διαχειριστής της εγκατάστασης τηρεί 
τα τεχνικά έντυπα σχετικά με την εγκατάσταση, τη συντή¬ 
ρησή της και τους ελέγχους της. 

Άρθρο 11 

Δηλώσεις που υποβάλλονται στην Αρχή Ελέγχου 

Εκτός των αναφορών, εγγράφων και ανακοινώσεων, 
που αποστέλλονται στην Αρχή Ελέγχου κατ’ εφαρμογή 
των διατάξεων των παρόντων οδηγιών ή του ειδικού κα¬ 
νονισμού εκμετάλλευσης ο ιδιοκτήτης ή διαχειριστής 
αναβατήρων οφείλει να ενημερώνει αμέσως την εν λόγω 
Αρχή σε περίπτωση σωματικού ατυχήματος που συνέβη 
από τη λειτουργία της εγκατάσταση και σε περίπτωση 
ανωμαλίας της εγκατάστασης που μπορεί να θίξει την 
τουριστική ή αθλητική δραστηριότητα του σταθμού. 

Άρθρο 12 

Υποχρέωση δηλώσεων στις δικαστικές αρχές 

Εάν συμβεί ένα γεγονός που απάτη φύση του αφοράτη 

δημόσια τάξη και σε κάθε περίπτωση, εάν υπάρχει τραυ¬ 
ματισμός ή θάνατος, ο ιδιοκτήτης ή διαχειριστής αναβα¬ 
τήρων οφείλει να ενημερώσει αμέσως εκτός από την Αρ¬ 
χή Ελέγχου, την αρμοδία τοπική αστυνομία και τον εισαγ¬ 
γελέα. 

Άρθρο 13 

Γραπτή επιβεβαίωση των επικοινωνιών 

Κάθε προφορική ή τηλεφωνική επικοινωνία του ιδιοκτή¬ 
τη ή διαχειριστή αναβατήρων με την Αρχή Ελέγχου που 
πραγματοποιήθηκε σε εφαρμογή του παρόντος κανονι¬ 
σμού ήτου ειδικού κανονισμού εκμετάλλευσης οφείλει να 
επιβεβαιούται γραπτώς το συντομότερο. 

ΠΑΡΑΡΤΗΜΑ Α 

ΣΧΕΤΙΚΟ ΜΕ ΤΗ ΔΙΑΣΩΣΗ ΤΩΝ ΕΠΙΒΑΤΩΝ 
ΣΤΟΥΣ ΕΝΑΕΡΙΟΥΣ ΑΝΑΒΑΤΗΡΕΣ 

Άρθρο 1 

Γενικές διατάξεις 

1.1 Στόχοι 

Οι διατάξεις ασφαλείας πρέπει να εξασφαλίζουν, υπό 
οποιεσδήποτε συνθήκες, την διάσωση των επιβατών σε 
εύλογη προθεσμία η οποία δεν μπορεί να υπερβεί τις 
τρεις ώρες και σε ικανοποιητικές συνθήκες ασφαλείας 
και αποτελεσματικότητας 

Η προθεσμία αυτή αρχίζει από την ώρα που ο ιδιοκτήτης 
ή διαχειριστής αναβατήρων αποφασίζει να προβεί στην 
εκκένωση της γραμμής και λήγει την ώρα κατά την οποία 
οι επιβάτες έχουν φθάσει σε σημεία από τα οποία μπο¬ 
ρούν να κατευθυνθούν, χωρίς κίνδυνο και με ίδια μέσα, σε 
έναν σταθμό ή ένα καταφύγιο. 

Η Αρχή Ελέγχου δύναται να απαιτήσει τη μείωσή της 
στις εκτεθειμένες εγκαταστάσεις που περιλαμβάνουν 
ανοικτά οχήματα. 

Η απόφαση της διασώσεως οφείλει να έχει ληφθεί το 
ταχύτερο δυνατόν και εν πάση περιπτώσει, σε χρόνο μι¬ 
κρότερο των 30 λεπτών μετά την διακοπή λειτουργίας της 
εγκαταστάσεως. 

1.2 Πληροφόρηση 

Το κοινό πρέπει να πληροφορείται, από μία κατάλληλη 
σήμανση τοποθετημένη στους σταθμούς και στα οχήμα¬ 
τα, τη συμπεριφορά που πρέπει να τηρήσει σε περίπτωση 
διακοπής λειτουργίας της εγκατάστασης. 

Από την διακοπή λειτουργίας αυτή και μέσα σε μία προ¬ 
θεσμία 30 λεπτών, πρέπει το κοινό να καθησυχάζεται και 
να πληροφορείται για την πιθανή διάρκεια της ακινητο- 
ποίησης. 

1.3 Μέσα και μέθοδοι 

Γ ενικά, τα μέσα που ενεργοποιούνται και οι μέθοδοι διά¬ 
σωσης πρέπει να είναι τέτοιου είδους έτσι ώστε η επιχεί¬ 
ρηση διάσωσης να πραγματοποιείται χωρίς καμία βοή¬ 
θεια των επιβατών και χωρίς να διατρέχουν ιδιαίτερους 
κινδύνους. 

Ο εξοπλισμός των έργων της γραμμής (πυλώνες κ.λ.π) 
και των οχημάτων (καρέκλες, καμπίνες) πρέπει να επιτρέ¬ 
πει την προσπέλαση και τη μεταφορά του προσωπικού 
διάσωσης. 

Το σύνολο του χρησιμοποιούμενου εξοπλισμού και τα 
εξαρτήματά που προσαρτώνται πρέπει να έχουν εγκριθεί 
από την Αρχή Ελέγχου, ως προς την σύνθεσή του και τις 
συνθήκες χρησιμοποίησής του. 

Η ενεργός συμμετοχή ορισμένων επιβατών, εάν εκδηλώ- 
σουντην επιθυμία, μπορεί να γίνει δεκτή κατ’ εξαίρεση, αλ¬ 


λά το κέρδος του χρόνου που θα μπορούσε να προκληθεί 
δεν πρέπει να ληφθεί υπόψη κατά την κατάρτιση του σχε¬ 
δίου διάσωσης. Στην περίπτωση αυτή, όλες οι διατάξεις 
πρέπει να έχουν προβλεφθεί για να αποφευχθεί λανθα¬ 
σμένος χειρισμός από τους επιβάτες (επιτήρηση και δοκι¬ 
μές διευθέτησης, απλοποίηση των χειρισμών κ.λ.π.). 

Συνοδευτικά μέτρα (τρόφιμα, φάρμακα, κουβέρτες, 
θέρμανση κ.λ.π...) πρέπει να έχουν προβλεφθεί και να έχει 
διασφαλισθεί η διαδικασία διανομής τους εάν η φύση της 
περιοχής ή οι περιστάσεις της διάσωσης το απαιτούν. 

Το υλικό πρέπει να είναι αποθηκευμένο και ελεγμένο 
σύμφωνα με τις ενδείξειςτου εγχειριδίου συντήρησης. Οι 
συνθήκες χρησιμοποίησής του πρέπει να είναι σύμφωνες 
με τις προδιαγραφές του κατασκευαστή. 

Εάν η εγκατάσταση λειτουργεί και τη νύχτα, ή εάν η 
διάρκεια που έχει προβλεφθεί για τις επιχειρήσεις διάσω¬ 
σης επιβάλλει, σε ορισμένες περιπτώσεις, τη παράταση 
ενός μέρους της διάσωσης μετά το τέλος της ημέρας, 
πρέπει να υπάρχει επαρκής τεχνικός φωτισμός που να 
επιτρέπει τη σίγουρη και γρήγορη εκτέλεση όλων των 
απαραίτητων χειρισμών, μέχρι και την επιστροφή των επι¬ 
βατών στους σταθμούς. 

Εάν ο αναβατήρας προορίζεται να μεταφέρει τραυμα¬ 
τίες ή αναπήρους, πρέπει να προβλέπεται η δυνατότητα 
εκκένωσής του. 

Η διάσωση των επιβατών πραγματοποιείται: 

■ Είτε κατά την κάθετο του σημείου ακινητοποίησης των 
οχημάτων, (κάθετος διάσωση) 

Στην περίπτωση αυτή, η πρώτη κατάβαση δε μπορεί να 
πραγματοποιηθεί, παρά μόνο όταν μία ομάδα διάσωσης 
φθάσει στο σημείο του εδάφους, κάτω από το ακινητο- 
ποιημένο όχημα.: 

1. Αναβατήρες χωρίς συνοδό (καρέκλες, καμπίνες) 

Πρέπει να έχουν ληφθεί διατάξεις που να επιτρέπουν 

στο προσωπικό που διατίθεται στις επιχειρήσεις διάσω¬ 
σης να φθάνει, υπό οποιεσδήποτε συνθήκες, στα ακινη- 
τοποιημένα οχήματα ώστε να ενεργοποιήσει το υλικό για 
τη διάσωση των επιβατών. 

Η αυτοεκκένωση του προσωπικού διάσωσης πρέπει να 
πραγματοποιείται, σύμφωνα με το εγχειρίδιο του κατα¬ 
σκευαστή. 

2. Αναβατήρες οχημάτων με συνοδό (τελεφερίκ) 

Σε κάθε όχημα πρέπει να βρίσκεται ένας μηχανισμός 
διάσωσης του οποίου οι δυνατότητες έχουν προσαρμο- 
σθεί στη δυναμικότητα του εν λόγω οχήματος και στα χα¬ 
ρακτηριστικά της γραμμής. Πρέπει να μπορεί να ενεργο¬ 
ποιείται γρήγορα για να εξασφαλίζει την επιστροφή στη 
γη των επιβατών στην περίπτωση όπου η επαναλειτουρ¬ 
γία της ακινητοποιημένης εγκατάστασης κρίνεται αδύνα¬ 
τη. 

Ο μηχανισμός αυτός πρέπει να συνίσταται από έναν κα- 
ταβατήρα (βαρούλκο) ελεγχόμενο από το προσωπικό κατά 
τη διάρκεια της κατάβασης του ή των αναρτημένων επιβα¬ 
τών. Εφεδρική συσκευή που διατηρείται σε έναν σταθμό ή 
που ανήκει σε γειτονική εγκατάσταση, πρέπει να μπορεί να 
χρησιμοποιηθεί σε σύντομο χρονικό διάστημα. 

3. Επιστροφή των επιβατών σε ένα σταθμό 

Το έδαφος πρέπει να είναι τέτοιο ή διαμορφωμένο με 
τέτοιο τρόπο ώστε να είναι δυνατόν σε κάθε σημείο της 
διαδρομής και σε κάθε εποχή της λειτουργίας της εγκα¬ 
τάστασης, να εξασφαλίζεται χωρίς κίνδυνο η επιστροφή 
των επιβατών στη γη και στη συνέχεια σε ένα καταφύγιο ή 
ένα σταθμό. 

Σε περίπτωση που σε κάποιο τμήμα της διαδρομής δεν 
είναι δυνατή η διαμόρφωση του εδάφους σύμφωνα με το 
προηγούμενο εδάφιο απαιτείται η κατασκευή προσβάσι- 
μου καταφύγιου στο τμήμα αυτό για τη διάσωση των επι¬ 
βατών. 

1 Είτε κατά μήκος των συρματόσχοινων 

Όταν το ύψος πάνω από το έδαφος υπερβαίνει τα 150 
μέτρα ή όταντο ανάγλυφο ή η φύση του εδάφους δεν επι¬ 
τρέπει, σε ορισμένα σημεία της γραμμής και σε κάθε πε¬ 
ρίοδο λειτουργίας της εγκατάστασης, πρέπει να εξασφα¬ 
λίζεται σε αποδεκτές συνθήκες η επιστροφή των επιβα¬ 
τών στη γη και στη συνέχεια σε ένα καταφύγιο. Ο 
μηχανισμός απεγκλωβισμού πρέπει να αποτελείται του¬ 
λάχιστον για το τμήμα αυτό της γραμμής, από ένα όχημα 
διάσωσης με το οποίο εκτελείται η προσέγγιση κοντά στο 
ακινητοποιημένο όχημα για την μετεπιβίβαση των επιβα¬ 
τών. 

Τα οχήματα διασώσεως πρέπει να συνοδεύονται από το 
προσωπικό της εγκατάστασης. Πρέπει να έχουν ληφθεί 
όλα τα μέτρα για να διευκολύνεται η προσέγγιση και η 
σύνδεση με το ακινητοποιημένο όχημα. 

1.4. Εκκένωση των επιβατών προς ένα απομονωμένο 
καταφύγιο 

Όταν η μεταφορά των επιβατών πραγματοποιηθεί προς 
ένα απομονωμένο καταφύγιο, αυτό οφείλει να είναι εξο¬ 
πλισμένο για να τους δεχθεί υπό ικανοποιητικές συνθήκες 
(τρόφιμα, θέρμανση, επικοινωνίες). 

Άρθρο 2 

Τεχνικές συνθήκες κατασκευής των διατάξεων διασώσεως 

2.1. Κατακόρυφη διάσωση 

2.1. 1. Ορισμός 

Οι συσκευές κατακόρυφης διάσωσης, ονομαζόμενες 
καταβατήρες (βαρούλκα), οφείλουν να επιτρέπουν την 
κάθοδο στο έδαφος των προσώπων που είναι ακινητοποι- 
ημένα μέσα στις καμπίνες, ή στα καθίσματα (καρέκλες 
αναβατήρων), χωρίς να απαιτείται υποχρεωτικά επέμβα¬ 
ση από μέρους τους. 

2.1.2. Γενικά 

Οι διατάξεις διάσωσης πρέπει να συνοδεύονται από 
σχέδια, κείμενα υπολογισμού και πιστοποιητικά. 

Το κείμενο του υπολογισμού πρέπει να προσδιορίζει τη 
φύση και το μέγεθος των δυνάμεων. Τα σχέδια θα καθο¬ 
ρίζουν τη φύση των χρησιμοποιούμενων υλικών και τις 
αποδεκτές ανοχές κατά τη λειτουργία της συσκευής. 

Εάν χρησιμοποιείται υλικό αλμπινισμού, πρέπει να είναι 
σύμφωνο με το σήμα υ.Ι.Α.Α. (Διεθνής Ομοσπονδία Ορει¬ 
βασίας Αναρρίχησης). 

Οι διατάξεις αυτές εφαρμόζονται στις συσκευές διά¬ 
σωσης και στα εξαρτήματάτους. 

Επιπλέον η δυνατότητα προσπέλασης του προσωπικού 
διάσωσης στα οχήματα πρέπει να είναι εύκολη. 

Όλα τα φθαρτά εξαρτήματα οφείλουν να είναι ευκόλως 
ελεγχόμενα. 

2.1.3. Η ενεργοποίηση της συσκευής πρέπει να μπορεί 
να γίνεται με τους ελάχιστους χειρισμούς και να μην απαι¬ 
τούν υπερβολική φυσική δύναμη. Ο σχεδιασμός εξ’ άλλου 
του βαρούλκου οφείλει να είναι τέτοιος ώστε να καθίστα¬ 
ται αδύνατος κάθε λανθασμένος χειρισμός. 

2.1.4. Η ταχύτητα καθόδου στο ονομαστικό φορτίο δεν 
πρέπει να υπερβαίνει τα 2 μέτρα / δευτερόλεπτο. Η ταχύ¬ 
τητα αυτή πρέπει να είναι ουσιαστικά σταθερή σε όλο το 
μήκος της καθόδου εκτός της περίπτωσης επέμβασης 


από το χειριστή της συσκευής. Η κάθοδος πρέπει να 
πραγματοποιείται με ελάχιστο φορτίο 30 κιλά. Στην περί¬ 
πτωση αυτή, η ταχύτητα καθόδου οφείλει να παραμένει 
επαρκής ώστε η μέγιστη διάρκεια που έχει καθορισθείγια 
την εκκένωση των επιβατών στο σχέδιο διασώσεως να εί¬ 
ναι μέσα στο όριο. 

Έλεγχος της ταχύτητας καθόδου: 

1. Όταν η ταχύτητα καθόδου σταθεροποιείται μέσω τε¬ 
χνικών διατάξεων του καταβατήρα (βαρούλκου) 

Στην περίπτωση αυτή η διάταξη σταθεροποίησης της 
ταχύτητας πρέπει να είναι σχεδιασμένη με τέτοιο τρόπο 
ώστε η υπερθέρμανση και η φθορά του συρματόσχοινου 
να παραμένουν σε αποδεκτά όρια όταν η διάσωση γίνεται 
στον ελάχιστο επιτρεπόμενο χρόνο από τις προδιαγρα¬ 
φές της συσκευής. 

Μια πρόσθετη διάταξη πρέπει να επιτρέπει στο χειρι¬ 
στή της συσκευής να ανακόπτει την ταχύτητα, λόγω του 
φορτίου που κατεβαίνει. 

2. Όταν η ταχύτητα σταθεροποιείται με χειρισμό του 
χειριστή. 

Στην περίπτωση αυτή η διάταξη φρεναρίσματος πρέπει 
να ενεργεί και αυτόματα ώστε να προστατεύει το άτομο 
που κατεβαίνει από κάθε απροσεξία του χειριστή. 

2.1.5. Στην περίπτωση καταβατήρων που χρησιμοποι¬ 
ούν την λεγάμενη αρχή «αλλέ-ρετούρ», πρέπει να έχουν 
ληφθεί μέτρα για να αποφεύγεται ο κίνδυνος περιτύλιξης 
των δύο κλάδων του συρματόσχοινου ή του σχοινιού. 

2.1.6. Το σύστημα της ανάρτησης των ατόμων πρέπει 
να είναι σίγουρο, απλό και άνετο. Πρέπει να είναι σχεδια¬ 
σμένο για να συγκρατεί σωστά το αποβιβαζόμενο άτομο 
χωρίς κίνδυνο πτώσης, ακόμα και στην περίπτωση άτα¬ 
κτων κινήσεωντου προσώπου που διασώζεται. Μπορεί να 
αποτελείται από μία εξάρτηση ή ένα σάκο που θα κρατά- 
ει σε όλες τις περιπτώσεις, το διασωζόμενο πρόσωπο σε 
κάθετη θέση με τα πόδια προς τα κάτω. 

Το κρέμασμα και το ξεκρέμασμα πρέπει να γίνεται με 
ασφάλεια που να αποκλείει κάθε τυχαίο άνοιγμα. 

2.1.7. Τα σχοινιά που θα χρησιμοποιηθούν πρέπει να εί¬ 
ναι προστατευμένα συγχρόνως από την οξείδωση και την 
τριβή. 

Εάν πρόκειται για συρματόσχοινα, αυτά πρέπει να απο¬ 
τελούνται από συρματίδια ανοξείδωτου χάλυβα ή γαλβα- 
νισμένα και όχι επενδεδυμένα. 

Εάν πρόκειται για σχοινιά με απλό συνθετικό υλικό, πρέ¬ 
πει να αποτελούνται από μια ψυχή και μία επένδυση πλε¬ 
κτή μη υποκείμενη σε σημαντική επιμήκυνση. 

Τα πιο πάνω υλικά αυτά θα είναι μη συστρεφόμενα και 
κατασκευασμένα μονοκόμματα. 

2.1.8. Ένα εγχειρίδιο συντεταγμένο από τον ή τους κα¬ 
τασκευαστές του χρησιμοποιημένου υλικού πρέπει να 
προσδιορίζει όλες τις απαραίτητες οδηγίες για τη χρήση 
του. Θα καθορίζει τις οριακές ιδιότητες των διατάξεων 
καθώς και τους όρους συντήρησης τους επανελέγχους ή 
περιοδικές αντικαταστάσεις του υλικού. 

2.1.9.0 καταβατήρας πρέπει να είναι σχεδιασμένος και 
συσκευασμένος με τρόπο που να μπορεί να αποθηκευθεί 
σε έναν χώρο ειδικά γι’ αυτόν που βρίσκεται σε ένα σταθ¬ 
μό ή ένα όχημα όταν αυτό είναι με συνοδό. Πρέπει επίσης 
να είναι προστατευμένος από την υγρασία, τη ρύπανση, 
τον πάγο και το γράσο. 

Ειδικές προφυλάξεις πρέπει να λαμβάνονται για την 
προστασία από τις υπεριώδεις ακτινοβολίες όσον αφορά 
τα σχοινιά από συνθετικό υλικό. 

2.1. 10. Τα σημεία συνδέσεως των διατάξεων προσπέ¬ 
λασης ή εκκένωσης, καθώς και οι ίδιες διατάξεις εκκένω¬ 
σης πρέπει να δοκιμάζονται προηγουμένως πριν τη διά¬ 
σωση, με νεκρό φορτίο ισοδύναμο με το ονομαστικό τους 
φορτίο. 

2.2. Διάσωση κατά μήκος των συρματόσχοινων 

Οι εγκαταστάσεις διάσωσης κατά μήκος των συρματό¬ 
σχοινων πρέπει να είναι σχεδιασμένες, υλοποιημένες και 
χρησιμοποιούμενες σύμφωνα με τις ειδικές προδιαγρα¬ 
φές που ορίζονται στον κανονισμό των εναέριων αναβα¬ 
τήρων προσαρμοσμένες στις συνθήκες χρησιμοποίησης 
των εγκαταστάσεων αυτών. 

Άρθρο 3 

Οργάνωση των επιχειρήσεων διασώσεως 

Η οργάνωση αυτή πρέπει να λαμβάνει υπόψη τρία βασι¬ 
κά στοιχεία: 

■ Τη διοικητική και τεχνική υποδομή της επιχείρησης εκ¬ 
μετάλλευσης. 

1 Τον τύπο του αναβατήρα (εναέρια καρέκλα, τελεφε¬ 
ρίκ, τηλεκαμπίνα) και τα γεωμετρικά του χαρακτηριστικά, 
τη γεωγραφική του τοποθέτηση και τις κλιματικές συνθή¬ 
κες της περιοχής της εγκατάστασης. 

■ Τις ειδικές συνθήκες που πιθανόν να ισχύουν κατά τη 
διάρκεια της επιχείρησης διάσωσης (ώρα, θερμοκρασία, 
άνεμος, φορτίο της γραμμής, νυκτερινή επιχείρηση 
κ.λ.π.) 

Ο σχεδιασμός της οργανώσεως αυτής πρέπει να κατα¬ 
λήγει στη σύσταση ενός σχεδίου διάσωσης που θα είναι 
παράρτημα του ειδικού κανονισμού εκμετάλλευσης, και 
του οποίου η εφαρμογή τίθεται υπό την ευθύνη του προϊ¬ 
σταμένου εκμετάλλευσης, επιφορτισμένου κυρίως με τη 
συνεχή ενημέρωση των οργανωμένων ομάδων διάσωσης 
σε σχέση με το διατιθέμενο προσωπικό, και υλικό διάσω¬ 
σης. 

3.1. Σχέδιο διάσωσης 

Η επιχείρηση εκμετάλλευσης υποχρεούται στη σύντα¬ 
ξη ενός σχεδίου διασώσεως. Το σχέδιο αυτό πρέπει να θί¬ 
γει τα ακόλουθα σημεία: 

3.1.1. Καθορισμός των στόχων της επιχείρησης διάσω¬ 
σης, ορισμός των σημείων συγκέντρωσης των επιβατών 
σε σχέση με τα χαρακτηριστικά της γραμμής, το μέγιστο 
αριθμό οχημάτων και επιβατών στη γραμμή, τα ύψη κ.λ.π. 

3. 1.2. Καθορισμός των μέσων και τρόπων διάσωσης 
στα διάφορα τμήματα του αναβατήρα που θα είναι καθο¬ 
ρισμένα σε μία μηκοτομή. 

Στην περίπτωση οχημάτων χωρίς συνοδό (τηλεκαμπί- 
νες, εναέριες καρέκλες κ.λ.π.) τη φύση των μέσων προ¬ 
σέγγισης στα ακινητοποιημένα οχήματα. 

3.1.3. Καθορισμός του μεγίστου χρόνου λήψης απόφα¬ 
σης προ της ενεργοποίησης των επιχειρήσεων. Δημιουρ¬ 
γία κέντρου επιχείρησης και των αναγκαίων μέσων μετά¬ 
δοσης των εντολών. Πληροφόρηση των χρηστών και των 
αρμοδίων αρχών (αστυνομία, ειδικές δυνάμεις πυροσβε¬ 
στικής, Αρχή Ελέγχου κλπ). 

3.1. 4. Σύσταση των ομάδων διάσωσης, καθορισμός 
των τομέων της γραμμής για τους οποίους είναι βασικά 
υπεύθυνοι, λεπτομέρειες του υλικού που αφορά κάθε 
ομάδα και τόπο αποθήκευσης, τρόπος μεταφοράς του 
υλικού και των ομάδων διάσωσης στον τόπο δράσης. 

3.1.5. Χρονομέτρηση της αποστολής κάθε ομάδας (συ¬ 
γκέντρωση, μεταφορά στοντόπο δράσεως, προσπέλαση 
στα οχήματα, κάθοδος στο έδαφος και ευθύνη μεταφο¬ 


ράς των χρηστών μέχρι τα προκαθορισμένα σημεία συ¬ 
γκέντρωσης, επιστροφή της ομάδας) υπολογισμένη για 
την πιο σύνθετη περίπτωση όταντα οχήματα δε συνοδεύ¬ 
ονται. 

3.1.6. Καταγραφή του συνόλου των διαθεσίμων μέσων 
σε προσωπικό και υλικό. Τρόποι και περιοδικότητα της εκ¬ 
παίδευσης στην οποία οφείλει να υπόκειταιτο προσωπικό 
διάσωσης για να αποκτήσει την απαιτούμενη εμπειρία. 

3.2. Αποδοχή του σχεδίου διάσωσης από την Αρχή 
Ελέγχου 

Η αποδοχή αυτή παρέχεται αφού ελεγχθούν τα πιο κά¬ 
τω: 

3.2. 1. Απαιτείται σύμφωνη γνώμη της Αρχής Ελέγχου 
στα χρησιμοποιούμενα υλικά, για τα οποία είναι καθορι¬ 
σμένες οι συνθήκες και τα όρια χρησιμοποίησης. 

3.2. 2. Απαιτούνται δοκιμές διάσωσης προ της χορηγή- 
σεως αδείας λειτουργίας για να επαληθευθεί, ότι όλα τα 
προταθέντα μέσα επέμβασης είναι πραγματοποιήσιμα 
και ότι είναι εφικτοί οι προβλεπόμενοι χρόνοι διάσωσης. 

3.2. 3. Στις εγκαταστάσεις που υπάρχουν πολλοί εναέ¬ 
ριοι αναβατήρες υπό την ίδια διεύθυνση, ένα γενικό σχέ¬ 
διο διάσωσης μπορεί να γίνει αποδεκτό για το σύνολο των 
αναβατήρων, στο οποίο όμως θα υπάρχουν παραρτήμα¬ 
τα των ειδικών τρόπων επέμβασης που αφορούν καθαρά 
κάθε συσκευή. 

3.2. 4. Πριν την αποδοχή το σχέδιο διασώσεως πρέπει 
να κοινοποιηθεί από τον προϊστάμενο εκμεταλλεύσεως 
στους οργανισμούς που καλούνται να επέμβουν κατά τη 
διάρκεια μιας επιχειρήσεως διάσωσης και πρέπει να λη- 
φθούν υπόψη οι παρατηρήσεις τους. 

3.3. Εκπαίδευση και άσκηση του προσωπικού διάσωσης 
Το προσωπικό που καλείται να συμμετάσχει σε μία επι¬ 
χείρηση διάσωσης, πρέπει να έχει υποστεί εκπαίδευση 
και περιοδική εξάσκηση. 

Η εξάσκηση του προσωπικού διάσωσης πρέπει να εξα¬ 
σφαλίζεται προοδευτικά, τόσο όσον αφορά το ύψος δια¬ 
δρομής, όσο και την ταχύτητα των επιχειρήσεων διάσω¬ 
σης. Πρέπει να έχουν ληφθεί όλα τα μέτρα για να προφυ- 
λάξουν το προσωπικό διάσωσης από κάθε κίνδυνο 
πτώσης, τόσο κατά τη διάρκεια των εξασκήσεων καιδοκι- 
μώντου υλικού, όσο και κατά τη διάρκεια μιας διάσωσης. 
3. 4. Δοκιμές διασώσεως 

κατάσταση των μέσων επέμβασης και η εμπειρία του 
προσωπικού διάσωσης πρέπει να επαληθεύονται κάθε 
χρόνο κυρίως με μία επιτόπου άσκηση. 

Η Αρχή Ελέγχου πρέπει να ενημερώνεται προ της ημε¬ 
ρομηνίας της άσκησης αυτής. Με την ευκαιρία αυτή πρέ¬ 
πει να επαληθεύονται οιτρόποι επέμβασης άλλων υπηρε¬ 
σιών (πυροσβέστες, αστυνομικοί κ.λ.π) για ενίσχυση του 
προσωπικού εκμετάλλευσης, 

Παράρτημα Β 

ΥΠΟΧΡΕΩΣΕΙΣ ΧΙΟΝΟΔΡΟΜΙΚΩΝ ΚΕΝΤΡΩΝ (Χ.Κ.) 

Άρθρο 1 

Το σχεδιάγραμμα όλων των εγκαταστάσεων της Μονά¬ 
δας υποχρεωτικά αναρτάται στην υποδοχή και πρέπει να 
περιλαμβάνει, εκτός από τις συμβουλές για ασφαλή χιο¬ 
νοδρομία, τις παρακάτω πληροφορίες: 
α) Καιρικές συνθήκες 
β) Θερμοκρασία αέρος + οΜΙΙγννίηά 
γ) Πίστες σε λειτουργία 
δ) Ποσότητα χιονιού 
ε) Ποιότητα χιονιού 

Άρθρο 2 

Οι ώρες λειτουργίας καθορίζονται από τον φορέα 
εκμ/σηςτου Χ.Κ. 

Το ωράριο δεν επεκτείνεται πέραν της δύσης του ηλίου. 

Σε ειδικές περιπτώσεις το ωράριο λειτουργίας δύναται 
να παραταθεί μετά τη δύση του ηλίου, με την προϋπόθε¬ 
ση της προηγούμενης άδειας του Γ.Γ. της οικείας Περι¬ 
φέρειας και εφόσον υπάρχει εγγύηση από τους υπευθύ¬ 
νους του Χ.Κ. ότι πληρούνται οι όροι ασφαλείας για τους 
χιονοδρόμους, επισκέπτες και προσωπικό. 

Άρθρο 3 

Ο προϊστάμενος εκμετάλλευσης του Χ.Κ. είναι υποχρε¬ 
ωμένος να διακόψει τη λειτουργία των αναβατήρων τμή¬ 
ματος ή ολόκληρου του κέντρου σε περιπτώσεις ανάγκης 
ή όταν: 

α) Οι καιρικές συνθήκες είναι άσχημες. 

β) Υπάρχει μηχανική βλάβη. 

γ) Η ποιότητα του χιονιού καθιστά την χιονοδρομία επι¬ 
κίνδυνη. 

Εκτός από τις ανωτέρω περιπτώσεις η λειτουργία του 
Χ.Κ. ή τμήματος αυτού διακόπτεται εφόσον κριθεί ότι για 
οιονδήποτε λόγο κινδυνεύει η ασφάλεια πελατών ή προ¬ 
σωπικού. 

Άρθρο 4 

Ο χώρος ιατρείου περιέχει απαραίτητα πλήρη οργάνω¬ 
ση για Πρώτες Βοήθειες με ειδικά φορεία μεταφοράς 
τραυματιών, ενώ γιατρός και ασθενοφόρο βρίσκονται σε 
επιφυλακή κατά το χρονικό διάστημα λειτουργίας του 
Χ.Κ. 

Άρθρο 5 

Το X. Κ. υποχρεούται να απασχολεί τουλάχιστον δυο 
ελεγκτές πιστών με γνώσεις του αντικειμένου εάν η δυνα¬ 
μικότητα των αναβατήρων είναι 2.500 άτομα/ώρα. Γ ια πέ¬ 
ραν της ανωτέρω δυναμικότητας ένας επιπλέον ελε- 
γκτής-πιστέρ ανά 2.000 άτομα / ώρα. 

Πριν την έναρξη λειτουργίας των X. Κ. οι πιστέρ ελέγ¬ 
χουν τις πίστες, την ποιότητα χιονιού και τις καιρικές συν¬ 
θήκες για να αποφασίσουν ποιες διαδρομές (πίστες) θα 
δοθούν στο κοινό. 

Στο τέλος της λειτουργίας επιθεωρούν πάλι τις πίστες. 

ΤοΧ. Κ. υποχρεούται στην εκπαίδευση των πιστέρ ώστε 
να γνωρίζουν καλά το X. Κ. που εργάζονται και τα σημεία 
που τυχόν δημιουργούνται χιονοστιβάδες. Τέτοια σημεία 
πρέπει να επιθεωρούνται καθημερινά και να γίνονται οι 
κατάλληλες ενέργειες για την αποφυγή ατυχημάτων. 

Άρθρο 6 

Με φροντίδα του προϊσταμένου εκμετάλλευσης του 
Χ.Κ. αξιολογείται η δυσκολία κάθε πίστας και ο σχετικός 
χαρακτηρισμός αποτυπώνεται στην κάρτα διαδρομών ή 
σε χάρτη που διανέμεται στην είσοδο. 

Άρθρο 7 

Στο σημείο επιβίβασης (αρχή) κάθε αναβατήρα πρέπει 
να υπάρχει προειδοποίηση για τη δυσκολία των πιστών 
που εξυπηρετεί. 

Άρθρο 8 

Στην αρχή κάθε πίστας πρέπει να υπάρχουν ανηρτημέ- 
νες πινακίδες οδηγιών και καθοδήγησης των χιονοδρό¬ 
μων, ενώ σε όλο το μήκος τους τοποθετούνται πάσσαλοι 
οριοθέτησης του ασφαλούς τμήματος αυτών κατά δια¬ 
στήματα μικρότερα των 30 μέτρων και πινακίδες με αρίθ- 
μηση. 


Άρθρο 9 

Σε επικίνδυνα σημεία, όπου υπάρχει κοντινή διέλευση 
χιονοδρόμων πρέπει να τοποθετούνται δίχτυα ή σχοινιά 
και πινακίδες επισήμανσης κινδύνου. 

Άρθρο 10 

Οι πίστες εκμάθησης για αρχαρίους είναι πάντοτε περι¬ 
φραγμένες. 

Άρθρο 11 

Οι πυλώνες των αναβατήρων που τυχόν βρίσκονται μέ¬ 
σα σε πίστα καλύπτονται υποχρεωτικά, στο κατώτερο μέ¬ 
ρος και στο σημείο φοράς καθόδου της πίστας με στρώ¬ 
ματα ασφαλείας πρόσκρουσης πάχους τουλάχιστον 20 
εκατοστών, σύμφωνα και με τις σχετικές τεχνικές προ¬ 
διαγραφές. 

Άρθρο 12 

Τα άτομα με ειδικές ανάγκες εξυπηρετούνται κατά προ¬ 
τεραιότητα. 

Άρθρο 13 

Ο κανονισμός σχέσεων X. Κ. - πελατών, τα σχετικά τιμο¬ 
λόγια εισιτηρίων - καρτών και το ωράριο λειτουργίας πρέ¬ 
πει να είναι αναρτημένα σε εμφανές σημείο του χώρου 
υποδοχής του Κέντρου. 

ΡΥΘΜΙΣΗ ΣΧΕΣΕΩΝ 

ΧΙΟΝΟΔΡΟΜΙΚΩΝ ΚΕΝΤΡΩΝ ΚΑΙ ΠΕΛΑΤΩΝ ΑΥΤΩΝ 

Άρθρο 14 

Η χρήση των εγκαταστάσεων επιτρέπεται με το ανάλο¬ 
γο εισιτήριο - κάρτα που είναι προσωπικό, δεν μεταβιβά¬ 
ζεται και χρησιμοποιείται σύμφωνα με τις οδηγίες που δί¬ 
νονται μαζί με το εισιτήριο, οι τιμές δε είναι αναρτημένες 
στα εκδοτήρια. 

Το Χ.Κ. δεν φέρει ευθύνη για τυχόν απώλεια εισιτηρίων 
ή εξοπλισμού όσων χρησιμοποιούν τις εγκαταστάσεις 
του. 

Σε περίπτωση κακοκαιρίας κατά την ώρα έναρξης λει¬ 
τουργίας του Χ.Κ. δίνονται τρεις αναστολές ανά ώρα (9 
π.μ., 10 π.μ., 11 π.μ.). 

Εάν συνεχιστεί η κακοκαιρία διακόπτεται οριστικά η λει¬ 
τουργία του Χ.Κ. 

Σε περίπτωση μη λειτουργίας του Κέντρου λόγω κακο¬ 
καιρίας και αφού έχουν δοθεί οι τρεις αναστολές επι- 
στρέφεται το αντίτιμο των εισιτηρίων που έχουν εκδοθεί. 

Άρθρο 15 

Η χρήση των εγκαταστάσεων γίνεται πάντα με ΠΡΟΣΟ¬ 
ΧΗ σύμφωνα με τις ενημερωτικές πινακίδες και τις υπο¬ 
δείξεις του προσωπικού λειτουργίας του Κέντρου. 

Σε περίπτωση πρόκλησης οποιοσδήποτε ζημιάς στις 
εγκαταστάσεις του Χ.Κ. ο υπαίτιος θα τιμωρείται σύμφω¬ 
να με την κείμενη νομοθεσία. 

Άρθρο 16 

Η είσοδος και η χρήση των εγκαταστάσεων απαγορεύ¬ 
εται σε άτομα τα οποία ευρίσκονται καταφανώς υπό την 
επήρεια αλκοόλ ή άλλων συναφών εξαρτησιογόνων ου¬ 
σιών. 

Άρθρο 17 

Το Χ.Κ. δε φέρει καμία ευθύνη για τυχόν ατυχήματα που 
δεν οφείλονται σε υπαιτιότητά του. 

Ο φορέας εκμετάλλευσης του Χ.Κ., σε περίπτωση ατυ¬ 
χήματος μέσα στον ελεγχόμενο χώρο υποχρεούται στην 
άμεση παροχή πρώτων βοηθειών και στη φροντίδα μετα¬ 
φοράς στο πλησιέστερο νοσοκομείο. 

Άρθρο 18 

Η χρήση των αναβατήρων γίνεται με τις υποδείξεις των 
υπαλλήλων του Χ.Κ. 

Σε περίπτωση διακοπής λειτουργίας των αναβατήρων 
οι πελάτες παραμένουν στις θέσεις τους μέχρι επαναλει¬ 
τουργίας τους ή μέχρι να ενημερωθούν από το προσωπι¬ 
κό. 

Άρθρο 19 

Η χρήση των εναέριων αναβατήρων απαγορεύεται σε 
παιδιά ηλικίας κάτω των 10 ετών ή κάτω του 1,25 μ. ύψους 
εφόσον δεν συνοδεύονται από ενήλικες. 

Άρθρο 20 

Ο χιονοδρόμος υποχρεούται να γνωρίζει εκ των προτέ- 
ρων ποιες πίστες μπορεί να χρησιμοποιήσει και παράλλη¬ 
λα να συμβουλεύεται τις ΠΙΝΑΚΙΔΕΣ που είναι τοποθετη¬ 
μένες σε αυτές. 

Δεδομένου ότι οι πίστες παρουσιάζουν διαφορετικό 
βαθμό δυσκολίας οι σχετικές διαδρομές χαρακτηρίζονται 
με μαύρο, κόκκινο, μπλε και πράσινο χρώμα (μαύρο η δυ¬ 
σκολότερη, πράσινο η ευκολότερη). 

Άρθρο 21 

Οι χιονοδρόμοι υποχρεούνται να έχουν στα πέδιλα ΣΚΙ- 
ΣΤΟΠ, οι δε 5ΝΟ\Λ/ΒΟΑΒΟΕΒ5 να έχουν τοποθετήσει το 
ειδικό λουρί ασφαλείας. 

Άρθρο 22 

Ο χιονοδρόμος πρέπει να ανεβαίνει από την άκρη της πί¬ 
στας, υποχρεούται δε να τηρεί οπωσδήποτε τη σηματο¬ 
δότηση και τις πινακίδες που δείχνουν τον κίνδυνο. 

Πρέπει να ακολουθεί τους σημασμένους διαδρόμους 
κίνησης και να μην παραμένει στο βουνό μετά από την 
ώρα που το Χ.Κ. ανακοινώνει ότι κλείνει. 

Άρθρο 23 

Ο χιονοδρόμος που θέλει να μπει στην πίστα πρέπει από 
πριν να βεβαιωθεί κοιτάζοντας προς τα πάνω και προς τα 
κάτω εάν μπορεί να το κάνει αυτό, χωρίς να προκαλέσει 
κίνδυνο στον εαυτό του ή στους άλλους. 

Να μην σταματά στη μέση σε αθέατα ή στενά σημεία της 
πίστας και να μην εισέρχεται ποτέ σε κλειστή πίστα. 


Άρθρο 24 

Ο χιονοδρόμος που ακολουθεί άλλον οφείλει να κρατά- 
ει τεσσάρων μέτρων τουλάχιστον απόσταση και τυχόν 
προσπέρασμα να γίνεται με τέτοιον τρόπο ώστε να μην 
βάλει σε κίνδυνο τον προηγούμενο ή τον επόμενό του. 

Υπεύθυνος για κάθε σύγκρουση είναι πάντοτε ο ΣΚΙΕΡ 
που ακολουθεί. 

Άρθρο 25 

Εμπλεκόμενος ή μάρτυρας σε ατύχημα υποχρεούται να 
αναφέρει το συμβάν το ταχύτερο δυνατόν στη Δ/νση του 
Χ.Κ. προσδιορίζοντας ειδικότερα το όνομα της πίστας, 
τον αριθμό της πινακίδας και το είδος του ατυχήματος. 

Άρθρο 26 

Οι επισκέπτες του Χ.Κ. έχουν υποχρέωση συμμόρφω¬ 
σης προς τις υποδείξεις του προσωπικού. 

Η είσοδος στις πίστες μη χιονοδρόμων δεν επιτρέπεται. 

Οι επισκέπτες του Χ.Κ. οφείλουν να μην ρυπαίνουν τους 
χώρους των εγκαταστάσεων. 

Επίσης οφείλουν να πληροφορούνται εκ των προτέρων 
για τις συνθήκες πρόσβασης στο Χ.Κ. και να λαμβάνουν 
κατά περίπτωση τα απαραίτητα μέτρα π.χ. αντιολισθητι¬ 
κές αλυσίδες κ.λ.π. 

2. Ως Αρχή Ελέγχου ορίζεται ο Ε.Ο.Τ. 

3. Προθεσμία έγκρισης του Ειδικού Κανονισμού Εκμε¬ 
τάλλευσης από τους φορείς εκμετάλλευσης των χιονο¬ 
δρομικών κέντρων ορίζεται η 30.10.2003. 

4. Μέχρι την έγκριση του ειδικού κανονισμού εκμετάλ¬ 
λευσης η ασφάλεια των εγκαταστάσεων των αναβατήρων 
θα πιστοποιείται πριν την έναρξη λειτουργίας από δυο δι¬ 
πλωματούχους μηχανικούς, μηχανολόγους-ηλεκτρολό- 
γους, μηχανολόγους ή ηλεκτρολόγους, μέλη του ΤΕΕ. 

5. Με υπουργική απόφαση θα ορισθούν οι προϋποθέ¬ 
σεις χορήγησης ειδικού σήματος λειτουργίας στα χιονο¬ 
δρομικά κέντρα. 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2002 

Ο ΥΦΥΠΟΥΡΓΟΣ 

ΔΗΜΗΤΡΗΣ ΓΕΩΡΓΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




